Agencije koja se bavi istraživanjem interneta nema na internetu - FakeNews Tragač\nPortal lista Alo objavio je 26. decembra vest kojom predviđa ubedljivu pobedu vladajuće Srpske napredne stranke na predstojećim lokalnim izborima u Beogradu, kao i aktuelnog gradonačelnika tog grada Siniše Malog, a oslanjajući se na istraživanje malo poznate agencije Open Source Intelligence Centre za koju nisu čuli ni istraživači Share fondacije koja se, između ostalog, bavi i istraživanjem ponašanja ljudi na društvenim mrežama.\nScreenshot portala lista Alo\nU naslovu stoji Istraživanje javnog mnjenja Naprednjaci s Malim ubedljivo pobeđuju!\nU vesti se dalje navodi da je SNS ubedljivi favorit za pobedu na predstojećim izborima za Skupštinu grada Beograda, i da to pokazuje istraživanje koje je kod nas sprovedeno prvi put, a do sada je u svetu pokazalo izuzetnu preciznost. Kako tvrde, analiza je urađena na osnovu hiljada objava na društvenim mrežama.\nIz tog korpusa proizilazi da bi lista SNS-a osvojila u Beogradu 39,1 odsto glasova. Sledile bi ih liste koje predvode Aleksandar Šapić sa 15,8 i Dragan Đilas sa 14,5 odsto, zatim Aleksandar Antić, ukoliko bi bio kandidat za gradonačelnika Beograda kao predstavnik SPS-a i Jedinstvene Srbije sa 11,8 odsto, pri čemu partije koje ga podržavaju imaju nešto niži rejting – osam odsto.\nNa listi su još i Ljubiša Preletačević Beli sa 5,4 odsto i, ukoliko bi se kandidovao, Dragan Šutanovac sa 4,7 odsto, dok njegov DS i Nova stranka stoje nešto slabije sa 2,4 odsto. Ostali kandidati i partije koje se pominju u javnosti kao mogući učesnici izbora nose ukupno 8,7 odsto glasova.\nS obzirom na to da SNS nije objavio ime svog kandidata za gradonačelnika, OSIC je u ovom tekstu „izmerio” da građani u stavovima koje izriču na društvenim mrežama prepoznaju nekoliko funkcionera te partije u ulozi budućeg gradonačelnika, a najveće šanse daju Siniši Malom aktuelnom gradonačelniku Beograda (19,5 odsto).\nKako navode, analizirali su „gustinu saobraćaja” na društvenim mrežama i to je, kako tvrde, pokazalo da je najviše objava i komunikacije (šerovanje, retvitovanje, lajkovanje…) bilo odmah posle odluke SNS-a o gradskim izborima, zatim u danima posle odluke SPS-a da za gradonačelnika kandiduje Aleksandra Antića i odluke Pokreta slobodnih građana i Narodne stranke da podrže Dragana Đilasa za gradonačelnika.\nU tekstu navode da je kuriozitet u vezi s ovim potpuno novim sistemom prikupljanja i obrade stavova građana to što se „filtriraju” sve poruke na društvenim mrežama koje nisu objektivne. Tako su eliminisane poruke političkih stranaka, nevladinih organizacija, objave u medijima, čak i najveći broj poruka lažnih naloga botova, da bi na kraju bile analizirane samo poruke i stavovi onih za koje se smatra da iskreno i jasno saopštavaju koga bi podržali na izborima.\nIsključena je, navode, i mogućnost manipulacije, jer je ljudska intervencija u podacima svedena na minimum.\nOno što je problematično u vezi sa ovom vešću jeste relevantnost agencije, a samim tim i podataka koje objavljuje.\nAgencija nema svoj sajt, a kontakta nema ni u bazi podataka Agencije za privredne registre. Baza pokazuje i da je agencija osnovana pre samo godinu dana, 15. decembra 2016. godine, a zakonski zastupnik joj je Natalija Todorović do koje nismo uspeli da dođemo i proverimo korpus istraživanja, ko je naručilac i kako se mogu izbeći zloupotrebe pri ovakvoj analizi.\nDelovanje ove agencije nije poznato ni Bojanu Perkovu iz Share fondacije, ali on misli da je ovakva vrsta istraživanja moguća. „Na društvenim mrežama korisnici svakodnevno kreiraju ogromnu količinu podataka kroz svoje aktivnosti, te ako uzmemo u obzir koji sve napredni alati za analizu takvih podataka postoje, ne bi me iznenadilo da postoji mogućnost za vršenje toliko preciznih istraživanja”, rekao je on za FN Tragač.\nOva vest ne može se okarakterisati kao lažna, jer se ne može sagledati korpus koji je agencija koristila za istraživanje, ali ostavlja prostora za sumnju da služi manipulaciji i kampanji za vladajuću stranku, budući da joj podaci istraživanja idu u prilog. Osim toga, ostaje upitna relevantnost agencije koja do sada nije radila ovakve analize i njen rad nije transparentan, s obzirom na to da nema ni sajt.\nList Danas takođe je ukazao na to da li mogu biti validni podaci dobijeni na ovaj način, te ukazao i na to da mnogo Beograđana ne koristi društvene mreže, a imaju pravo da glasaju, tako da su oni isključeni iz ovog istraživanja.\nAutorka: Svetlana Paramentić


Otvoreno pismo Sande Rašković Ivić mandataru Aleksandru Vučiću - Nova Borba\nOtvoreno pismo Sande Rašković Ivić mandataru Aleksandru Vučiću\nKonsultacije sa SNS-om su bespredmetne imajući u vidu razlike između naših stranaka, navodi Rašković-Ivić\nGospodine predsedniče Srpske napredne stranke\nZahvaljujem se na pozivu na razgovor koji ste nam uputili u svojstvu mandatara, a u okviru konsultacija za sastav nove Vlade Republike Srbije.\nVama je veoma dobro poznato da su stavovi Demokratske stranke Srbije o najvažnijim državnim, nacionalnim i ekonomskim pitanjima potpuno suprotni stavovima stranke čiji ste predsednik, stavovima sadašnje skupštinske većine i praksi vlada od 2012. godine.\n- DSS smatra da Srbija ne treba da uđe u EU i da treba raspisati referendum o nastavku procesa evrointegracija, odmah, pre no što nastanu nove nepopravljive štete po državu,\n- DSS smatra da je neophodno staviti van snage sporazume potpisane sa NATO 2015. godine i doneti Zakon o vojnoj neutralnosti Srbije,\n- DSS zahteva prekid tzv. briselskog dijaloga, stavljanje van snage neustavnih Briselskih sporazuma i uvođenje rešavanja pitanja Kosova i Metohije dijalogom u okvirima organa Ujedinjenih nacija i Rezolucije SB UN 1244,\nne sporeći potrebu dugoročne fiskalne konsolidacije, DSS smatra da je ekonomski opravdano i socijalno prihvatljivo da se ona postigne politikom intenzivnog ulaganja u razvoj domaće privrede, a ne pukom politikom štednje na teret građana.\nImajući u vidu ove i druge temeljne programske razlike, konsultacije sa Demokratskom strankom Srbije o sastavu Vlade su bespredmetne.\nKada je u pitanju druga tema razgovora kandidovana sa Vaše strane, upoznavanje sa programom nove Vlade, jedino pravo mesto je Narodna skupština i sa nestrpljenjem očekujemo da ga izložite na sednici na kojoj će Vlada biti birana.\nPosebno napominjem da ste u više navrata dali sebi slobodu da javno osporite legalnost mandata poslanika Demokratske stranke Srbije, iznoseći tvrdnju da su „silom ugurani u Skupštinu“, čime Vi ujedno osporavate legalnost NSRS kao institucije u celini. Osporavanje legalnosti mandata poslanika DSS samo je još jedan, veoma ozbiljan razlog za odluku da Vaš poziv na razgovor ne prihvatimo.\nDr Sanda Rašković Ivić,


Građani izneli primedbe na zidanje 12-spratnice u Radničkoj 2, urbanisti ne odustaju | (Vesti - 02.09.2019) Novi Sad\n02.09.2019 u 20:29h\nFotografija: Ilustracija/mojnovisad.com, Teodora Nikolić\nGrađani izneli primedbe na zidanje 12-spratnice u Radničkoj 2, urbanisti ne odustaju\nNa današnjoj javnoj sednici Komisije za planove, građani su izneli niz primedbi na plan da se u Radničkoj ulici, kod postojeće zgrade suda, izgradi dvanaestospratnica.\nUrbanisti planiraju da se na lokaciji na kojoj se trenutno nalazi Gradska uprava, u Radničkoj 2, izgradi blok čiji će deo imati 12 spratova, dok bi drugi delovi trebali imati sedam i devet spratova. Prema ranijim planovima, na ovoj lokaciji su takođe trebale biti zgrade, ali sa znatno manje spratova, pa je tako prošle godine konceptualnim okvirom bila predviđena zgrada sa šest spratova, javlja Radio 021.\nKako za naš portal navodi Dimitrije Nikolić, arhitekta koji je danas na sednici iznosio svoje primedbe, ključni nedostaci plana su preterana spratnost i promena namene planiranog objekta. I jedno i drugo je problematično jer je menjano u odnosu na važeće planove, ali i u odnosu na konceptualni okvir plana koji je bio na ranom javnom uvidu u oktobru 2018.\nKao veoma problematične, on navodi i izjave (obrazloženja) predstavnika Urbanizma i GU za građevinsko zemljište i investicije da "tržišna vrednost lokacije diktira njenu namenu, nije bitno da li je lepo ili ružno, javno ili privatno."\n– Ranijim planovima je jasno bila određena poslovna i javna namena objekta, i to u službi gradskih organa. Međutim, predložene izmene jasno ukazuju na nameru ostvarivanja pretežno stambenog karaktera planiranog objekta – navodi Nikolić i dodaje da je "otuđivanje iz svojine Grada, odnosno važećeg oblika javne svojine nepovoljno za Grad i njegove stanovnike."\nOn smatra da "udvostručavanje dosadašnje maksimalne spratnosti na čak 12 spratova, drastično odstupa od važećih planova i nedavno ponuđenog Кonceptualnog okvira plana i da će to usloviti znatno povećanje stalnih korisnika datog prostora, ali i povećano saobraćajno opterećenje. Tako se zajednička blokovska površina smanjuje zarad privatnog parking-prostora koji zauzima i nadzemne etaže i koji je uslovljen neprimerenom veličinom objekta."\nTENZIJE NA SEDNICI: Atmosfera tokom javne sednice u nekim momentima nije baš bila prijatna. Ponovo je Plava sala Skupštine grada bila puna, ovog puta uglavnom mladićima koji su prilično nezainteresovano slušali izlaganje o urbanističkim planovima. S vremena na vreme neko bi dobacio nešto, a predsednik Komisije bi ga opomenuo. Nakon jedne opaske, građanin koji je podneo primedbu na plan tražio je da se mladić predstavi. Pošto mu je i predsednik komisije rekao da se predstavi, on je samo kazao da je iz "mesne zajednice na koju se odnosi plan i da želi da vidi o čemu se radi, jer se neko stalno žali". Na konstataciju podnosioca primedbe da se mladić nije predstavio, dobio je odgovor: "Predstaviću ti se kasnije".\nGrupa za konceptualnu politiku, koja prati urbanistička dešavanja u gradu, napustila je ovu sednicu, navodeći kako su "naprednjačke falange napunile sale", a da se "urbanisti brane tako što kažu da je ovo javna sednica i da nemaju ništa sa tim", navodi Radio 021.\nIzvor: 021.rs, Moj Novi Sad\n09.12.2020. - TENDER: Ruši se objekat MUP-a u Radničkoj ulici\nPovezane teme GKP gradska skupština jp urbanizam Komisija za planove plava sala UGZI


PREMIJERLIGAŠKO RASIPANJE Runi greje klupu, a njegova godišnja plata vredi kao CEO TIM ZVEZDE\nGodišnja plata Vejna Runija dovoljna je da se kupi kompletan tim Crvene zvezde i da ostane dovoljno novca da se renovira „Marakana“.\nNeverovatno, ali istinito - Runi u Mančester junajtedu nedeljno prima 350.000 evra i najplaćeniji je igrač Premijer lige. Zato i ne čudi da Žoze Murinjo želi da se reši legende kluba koji više greje klupu, nego što igra - na poslednjih 12 mečeva, čak devet puta je na teren ulazio kao rezerva.\nPol Pogba zađađuje 340.000 evra svakih sedam dana, dok se Zlatan Ibrahimović zadovoljio sa 260.000 evra.\nKod komšija, na „Etihadu“, najviše novca zarađuju Kun Agero i Jaja Ture, po 280.000 evra, dok je najplaćeniji fudbaler Čelsija još jedan rezervista - Sesk Fabregas (260.000 evra).\nKristal Palas se bori za opstanak u elitnom društvu, ali 52 puta godišnje mora da na bankovni račun Kristijana Bentekea uplati po 140.000 evra. Benteke je tako plaćeniji od Harija Kejna, koji od Totenhema traži novi ugovor i duplo više novca, a zanimljivo je da Romelu Lukaku u Evertonu nedeljno zarađuje 30.000 evra manje od Troja Dinija i Alvara Negreda.\nTABELA GODIŠNJIH PRIMANJA U PREMIJER LIGI\n(Klub, igrač, godišnja plata u evrima)\nMančester junajted - Vejn Runi - 350.000\nMančester siti - Aguero/Ture - 280.000\nČelsi - Sesk Fabregas - 260.000\nLiverpul - Filipe Kutinjo - 175.000\nArsenal - Mesut Ozil - 165.000\nKristal Palas - Kristijan Benteke - 140.000\nTotenhem - Kejn/Loris - 120.000\nLester - Džejmi Vardi - 120.000\nMidlzbro - Alvaro Negredo - 120.000\nVotford - Troj Dini - 120.000\nSautempton - Frejzer Foster - 105.000\nBornmut - Džek Vilšir - 95.000\nVest Hem - Endi Kerol - 95.000\nEverton - Romelu Lukaku - 88.000\nSanderlend - Džermejn Defo - 82.000\nSvonsi - Ljorente/Sigurdson - 82.000\nStouk - Šaćiri/Arnautović - 76.000\nVBA - Flečer/Morison - 76.000\nBarnli - Robi Brejdi - 40.000\nHal - Abel Ernandez - 40.000


Sindikat: Rukovodstvo RGZ-a ne dozvoljava normalan rad, izvesna eskalacija sukoba - Društvo - Dnevni list Danas\nPočetna » Društvo » Sindikat: Rukovodstvo RGZ-a ne dozvoljava normalan rad, izvesna eskalacija sukoba\n1Piše: Beta 02. maja 2019. 18.40 Izmenjeno: 06. maja 2019. 04.03\nTaj sindikat je naveo u saopštenju da su donete odluke kojima se „zabranjuje korišćenje godišnjih odmora“, kao i destine rešenja o premeštanju rukovodilaca u katastrima „koji su bili ili su još uvek u štrajku“.\nSindikat navodi da se tim odlukama krše zakonska prava radnika, kao i Sporazum izmedju Vlade i sindikata RGZ-a, kao i da je situacija „veoma zabrinjavajuća“ i da je veoma izvesno da će doći do „eskalacije sukoba izmedju sindikata i rukovodstva“.\nIz Sindikata su poručili da poslednje mere i odluke „nisu usmerene ka povećanju efikasnosti rada“, već ka kažnjavanju „neposlušnih“, a da će to „nesumnjivo dovesti do slabijeg rezultata rada koji će verovatno dovesti i do pada rejtinga na Duing biznis listi Svetske banke“.\n„Diskiriminacija učesnika štrajka se nastavlja sa obrazloženjem da su donete odluke usmerene ka smanjenju korupcije i otklanjanju posledica zloupotrebe štrajka“, piše u saopštenju.\nU saopštenju se dodaje da je „oklevanje i prolongiranje objavljivanja izveštaja o nadzoru nad radom rukovodstva RGZ-a, a posebno izveštaja o nepravilnostima“ dalo prostora da se sa vrha i dalje „donose sporne odluke“.\n„Sindikati RGZ-a su dovedeni u poziciju da se povodom svih uočenih nepravilnosti obrate Narodnoj skupštini sa zahtevom da se formira Anketni odbor koji bi utvrdio sve okolnosti u trošenju sredstava kredita u iznosu od 44 milona evra, koji je dobijen uz posredovanje Svetske banke, a koji je ratifikovala Skupština“, navodi Sindikat.\nrepublicki geodetski zavod, Sindikat Nezavisnost, Vlada SrbijeBeograd\nSindikat: Vlada ugrozila poslovanje RTV, 56 ljudi ostalo bez posla\nSindikati premijerki: Fascinantan broj poslova Assecoa u RGZ-u\n03. maja 2019. u 09.22\nKatastar i njegovi zaposleni su najveće leglo korupcije u Srbiji. Iskorišćavaju svoju monopolsku poziciju da ne rade svoj posao osim ako ne platite mito. Odbijaju da izvrše čak i naloge po službenoj dužnosti koje dobijaju od ostalih državnih organa (upis objekata u katastar za koje postoji rešenje o ozakonjenju), dok ne potplatite. Otpuštanjem svih zaposlenih i uvođenjem elektronskog katastra bez mogućnosti subjektivnog donošenja odluka činovnika, Srbija može napredovati na Doing Business listi.\nSvaki komentar sindikata i zaposlenih katastra o ugroženosti njihovih prava je smešan.


► Tuča u turskom parlamentu zbog vojne umešanosti u Siriji\nVideo snimci su pokazali kako se više desetine poslanika iz stranke predsednika Redžepa Tajipa Erdogana i glavne opozicione stranke guraju i udaraju dok drugi pokušavaju da spreče tuču.\nDanašnji sukob je počeo tokom govora Engina Ozkoča, člana opozicione Republikanske narodne stranke (ĆP) koji je ranije na konferenciji za novinare Erdogana nazvao "nečasnim, neshvatljivim, malim i izdajnikom."\nOn je optužio Erdogana da šalje tursku decu u rat dok je njegovo potomstvo navodno izbegavalo dugogodišnju vojnu službu.\nTokom govora pred članovima svoje stranke, Erdogan je ranije optužio opoziciju da je "nečasna i izdajnička" zbog ispitivanja vojnog učešća Turske u severozapadnoj sirijskoj provinciji Idlib.\nNapetosti rastu nakon smrti više od 50 turskih vojnika u Idlibu u proteklih mesec dana, uključujući 33 koji su ubijeni u napadu u četvrtak.\nTurska je poslala hiljade vojnika u Siriju kako bi pomogla u sprečavanju ruske ofanzive sirijske vlade da povrati provinciju Idlib i da podrži borce sirijske opozicije.


Radojičić: Unapredićemo mobilnost u Beogradu uvođenjem javnog prevoza na rekama\nLinije rečne plovidbe će se utvrđivati u skladu sa potrebama stanovništva\nGradonačelnik Beograda Zoran Radojičić izjavio je da je na sednici Skupštine Grada Beograda, održanoj 30. avgusta, doneta Odluka o javnom prevozu putnika u linijskoj plovidbi na teritoriji grada, čime je ostvarena mogućnost da Grad Beograd na rekama uspostavi javni prevoz.\n– Ovom odlukom smo prvi put odredili uslove za obavljanje javnog prevoza brodovima, obaveze prevoznika i putnika, obim i kvalitet usluga, kao i ko je dužan da obavlja kontrolu. Odluka predviđa da brodske linije mogu biti za linijsku plovidbu, ali i turističko-kružne linije – izjavio je Radojičić.\nGradonačelnik je istakao da je ovaj projekat od velikog značaja za našu prestonicu s obzirom na to da grad leži na ušću dve međunarodne plovne reke. Uvođenjem ovog vida javnog prevoza biće pojačan turistički potencijal grada, otvorena nova radna mesta, te će se nastaviti sa razvojem ekološke održivosti.\n– Jedan od ključnih uslova razvoja javnog prevoza putnika u linijskoj plovidbi je i njegova integracija sa postojećim podsistemima javnog linijskog prevoza putnika u Beogradu. Svim putnicima ova usluga biće omogućena uz pomoć iste kartice koju koriste i za ostale vidove javnog prevoza – naglasio je gradonačelnik.\nLinije rečne plovidbe će se utvrđivati u skladu sa potrebama stanovništva, a registraciju će vršiti Sekretarijat za javni prevoz uz prethodno odobrenje Lučke kapetanije. Redovan prevoz brodovima obavljaće se od šest do 22 časa, osim u danima kada plovidba nije moguća zbog vremenskih uslova.\nTreću dozu primilo više od 61.000 Beograđana: Danas se vakcinisao i zamenik gradonačelnika Goran Vesić\n– Realizaciju odluke sprovodiće Sekretarijat za javni prevoz i u narednom periodu, a ovaj sekretarijat će razvijati i model po kome ćemo uspostaviti ovaj vid prevoza. Srećan sam što Beograd nastavlja da se razvija kao moderna evropska prestonica, što našim građanima na ovaj način poboljšavamo kvalitet života i vodimo računa o životnoj sredini – zaključio je prvi čovek prestonice.\nRečni javni prevoz Skupština grada Beograda Zoran Radojičić


RTS :: Nema novog suđenja za pokušaj ubistva Vuka Draškovića\nHronika Nema novog suđenja za pokušaj ubistva Vuka Draškovića\nutorak, 10. jul 2018, 15:25 -> 15:44\nApelacioni sud u Beogradu pravosnažno je odbio zahtev branilaca nekadašnjeg komadanta Jedinice za specijalne operacije Milorada Ulemeka i pripadnika te jedinice Branka Berčeka za ponavljanje krivičnog postupka u slučaju ubistva Ivana Stambolića i pokušaja ubistva Vuka Draškovića u Budvi 2000. godine.\nZahtev za ponavljanje postupka podnela je odbrana Branka Berčeka u julu 2017. godine, 10 godina od pravosnažnosti presude kojom su i Berček i Ulemek osuđeni na po 40 godina zatvora zbog ubistva Stambolića i pokušaja ubistva Draškovića.\nZahtev je bio podnet u dokaze za koje je odbrana tvrdila da pokazuju da on nije pucao na Draškovića.\nIstom zahtevu i sa novim činjenicama pridružio se u novembru i Milorad Ulemek preko svog advokata.\nZahtev za ponavljanje krivičnog postupka je podnet jer je, prema tvrdnjama odbrane, na rukavicama koje se pripisuju izvršiocu pokušaja ubistva Draškovića nađena krvna grupa koja nije Berčekova.\nBerček je pravosnažnom presudom pre skoro 12 godina, 2006. osuđen na 15 godina zatvora kao neposredni izvršilac pokušaja ubistva Draškovića, dok je u istom postupku za saučešće u ubistvu Ivana Stambolića osuđen na 40 godina zatvora, pa mu je izrečena jedinstvena kazna od 40 godina zatvora.\nZa odbranu je takođe sporno što su okrivljeni osuđeni na kazne od po 40 godina zatvora, s obzirom na presudu Vrhovnog suda Srbije iz 2002. godine koji je ocenio da se za krivična dela izvršena u vreme važenja smrtne kazne (koja je ukinuta 9. novembra 2001. godine), a pre propisivanja kazne od 40 godina zatvora (1. marta 2002. godine), može kao maksimanlna izreći kazna od 15 godina zatvora.\nU ovom postupku za pokušaj ubistva Draškovića i ubistvo Stambolića na po 40 godina zatvora osuđeni su i Ulemek, kao i pripadnici JSO Duško Maričić i Nenad Bujošević, dok su Nenad Ilić i Leonid Milivojević osuđeni na po 15 godina zatvora.\n1 Preminuo Mirsad Kerić, muzičar koji je sa Šaulićem bio u automobilu\n2 Tragedija u Ćićevcu – mladi fudbaler preminuo na utakmici\n3 Šaban Šaulić poginuo u udesu u Nemačkoj\n4 Nesreća kod Šapca, poginuo vozač automobila\n5 Pronađena droga u "fijatu", uhapšen muškarac


Studenti FSU govorili tekstove pesama u Skupštini Grada – Fakultet savremenih umetnosti\nIgor Janković / / Nagrade, Obaveštenja, Vesti / 20. 11. 2017.\nStudenti glume sa Fakulteta savremenih umetnosti pokazali su svoje dramsko umeće u ponedeljak, 20. novembra, u Skupštini Grada.\nOni su u pozdravnom govoru za polaznike sa invaliditetom IT akademije i Biznis akademije čitali pesme Radjarda Kiplinga i Bulata Okudžave.\nNikola Ugrinović, koji pohađa master studije glume u klasi profesora Božidara Đurovića, govorio je čuvenu pesmu „Ako” Radjarda Kiplinga, dok je njegova koleginica Jovana Todorović, koja glumu studira u klasi profesorke Vide Ognjenović, svoj talenat pokazala kroz pesmu „Molitva” Bulata Okudžave.\nMotivacione poruke za osobe sa invaliditetom koje su dobile besplatno školovanje\nStudenti Fakulteta savremenih umetnosti su svojim umećem i izražajnim govorom dodatno motivisali buduće polaznike IT akademije i Biznis akademije koji su nagrađeni besplatnim jednogodišnjim školovanjem kroz program LINK LEARNING FOUNDATIONS, a u saradnji sa Gradom Beogradom.\nNjima su besplatni kursevi dodeljeni na svečanosti u Skupštini Grada, gde su ih pozdravili Dragomir Petronijević, član Gradskog veća, ali i menadžeri IT akademije Vuk Ninić i Biznis akademije Goran Mitić. Ove dve naučne ustanove su, kao i Fakultet savremenih umetnosti, deo kompanije LINK group.


Tihić: BiH ulazi u krizu sa neizvjesnim ishodom - Klix.ba\nBiH\tTihić: BiH ulazi u krizu sa neizvjesnim ishodom\n27.6.2012. u 22:24\t14\nTihić: BiH ulazi u krizu sa neizvjesnim ishodom\nPredsjednik SDA Sulejman tihić rekao je na današnjem sastanku političkih lidera iz BiH sa predstavnicima Evropske komisije u Briselu da BiH ulazi u krizu sa neizvjesnim ishodom, posljedicama i trajanjem.\nTihić je istakao da je SDA učestvovala u kreiranju i postizanju dogovora, uključujući i one o formiranju Vijeća ministara BiH, popisu stanovništva, sistemu državne pravne pomoći, vojnoj i državnoj imovini, ali da nije podržala budžet, jer smatra da predviđena sredstva nisu ni minimum od onoga što je neophodno za finansiranje i normalan rad institucija BiH, posebno onih koje su nadležne za ispunjavanje uslova iz domena evropskoga puta BiH.\nTihić je naglasio da se pokušaji isključivanja SDA iz vlasti provode uz "najbrutalnija kršenja Ustava i zakona, što neminovno BiH i njeno društvo vodi u anarhiju i definitivno udaljava od evropskog puta".\nOn je poručio da je SDA opredijeljena za provođenje odluke Evropskog suda za ljudska prava u slučaju "Sejdić – Finci", te će insistirati da se osigura puni legitimitet izbora predstavnika konstitutivnih naroda u institucijama nadležnim za etničko predstavljanje i zaštitu etničkih interesa konstitutivnih naroda i ostalih u BiH.\nPrema njegovim riječima, SDA neće pristati na asimetrična rješenja u entitetima kada je riječ o načinu izbora članova Predsjedništva BiH, niti će pristati na uspostavljanje druge izborne jedinice u Federaciji BiH.


Žan Mone modul „Muzički identiteti i evropska perspektiva: interdisciplinarni pristup”\nŽan Mone modul „Muzički identiteti i evropska perspektiva: interdisciplinarni pristup”, kojim rukovodi prof. dr Mirjana Veselinović-Hofman, usmeren je na akademske studije na području kulture, posebno u oblastima muzike i muzikologije, koje se obično ne povezuju sa evropskim studijama. Usled činjenice da nema evropski usmerenih akademskih programa na Univerzitetu umetnosti u Beogradu, Žan Mone modul „Muzički identiteti i evropska perspektiva: interdisciplinarni pristup” posvećen je evropskim integracionim procesima na području kulture i muzike, kako bi se ova tema približila ciljnoj grupi, koju čine studenti master i doktorskih studija muzikologije i izvođačkih umetnosti na Fakultetu muzičke umetnosti u Beogradu.\nCilj ovog projekta jeste uvođenje tema evropskih integracija u nastavne planove fakulteta umetnosti, što je u skladu sa jednim od glavnih ciljeva Erazmus+ programa, koji se odnosi na održivi razvoj partnerskih zemalja na području visokog obrazovanja. Promovisanje izuzetnosti u nastavi i istraživanju u okviru evropskih studija jedan je od prvih koraka u realizaciji ovog projekta. S obzirom na to da Istraživanje muzičkih identiteta spada u najvitalnije i najprovokativnije teme savremene muzikologije, njegovo uvođenje u akademske nastavne planove i programe, posebno u kontekstu evropskih integracija, dovodi do promovisanja izuzetnosti u nastavi i istraživanju.\nKatedra za muzikologiju\nProjekat je realizovan uz podršku Žan Mone programa Evropske unije i Programa za sufinansiranje projekata u oblasti kulture i umetnosti koji su podržani kroz međunarodne fondove, pokrenutog od strane Ministarstva kulture i informisanja Republike Srbije.\nŽan Mone program je deo Erasmus+ programa Evropske unije.


Bećirović: Ako ne bude usvojena Rezolucija, šaljemo poruku da jedan entitet na poštuje UN - Klix.ba\nBećirović: Ako ne bude usvojena Rezolucija, šaljemo poruku da jedan entitet na poštuje UN\n10.6.2015. u 14:21\nPoslanik Socijaldemokratske partije (SDP) u Predstavničkom domu Parlamentarne skupštine BiH Denis Bećirović i jedan od predlagača Rezolucije o genocidu u Srebrenici poručio je danas da ukoliko Rezolucija ne bude usvojena iz Parlamenta BiH će 20 godina nakon genocida u Srebrenici biti poslana poruka da u BiH postoji jedan entitet koji ne poštuje Ujedinjene nacije (UN).\n"Danas sam čuo da će poslanici SNSD-a doći na glasanje o Rezoluciji o genocidu u Srebrenici. Prema Poslovniku Predstavničkog doma PSBiH vrlo je jasno da su svi poslanici ovog doma dužni da učestvuju u radu sjednice", naglasio je.\nTakođer je dodao da u slučaju da poslanici ne učestvuju u radu sjednice, dužni su dati obrazloženje zašto ih nema.\nSmatra nemogućim da poslanici SNSD-a danas ne učestvuju u radu sjednice, a da dođu na glasanje Rezolucije o Srebrenici. Ukoliko se to dogodi, istakao je Bećirović, smatra da će se u PSBiH desiti presedan koji do sada nikada nije zabilježen.\n"Ako se to dogodi bit će upućena poruka javnosti da poslanici u ovoj zgradi mogu doći na sjednicu kad god žele, cijeli dan prespavati i doći na kraju na glasanje. To je prema postojećem poslovniku apsolutno nemoguće tako da ta najava SNSD-a je protuposlovnička", naglasio je Bećirović.\nUkoliko Rezolucija ne bude usvojena, smatra Bećirović, iz PSBiH će biti poslana poruka da se ne poštuje EU, da se ne uvažavaju njeni stavovi i da se ne uvažava stav Međunarodnog suda pravde kao najvišeg pravnog organa UN-a.\n"Dakle, ako se sve to na koncu dogodi mislim da međunarodna zajednica, UN, EU i domaća javnost moraju potpuno okrenuti priču u BiH. Onda moramo otvoriti novu temu u ovoj zemlji, a to je kako i na koji način se ponašati prema administrativno-teritorijalnoj jedinici koja nije nastala demokratskim putem i koja ne poštuje čak ni UN", poručio je Bećirović.\nGovoreći o Reformskoj agendi koja je na dnevnom redu Vijeća ministara BiH Bećirović kaže da nije nikakva tajna da taj dokument još nije došao do poslanika u Parlamentarnoj skupštini BiH te da Vijeće ministara BiH gotovo ništa ne radi na realizaciji te evropske agende.\n"Bilo bi dobro da Vijeće ministara BiH postupa prema britanskoj i njemačkoj inicijativi i da ubrza euroatlantske integracije kao i da donosi zakone koji jačaju ekonomiju i približavaju BiH prema EU. Nažalost, toga nema na poslaničkim klupama", zaključio je Bećirović.\nDenis Bećirović genocid u Srebrenici Zastupnički dom BiH\nDirektor "Desete Osnovne škole" Ilidža uhapšen zbog spolnog odnosa sa djetetom\n10.06.2015. u 14:23\nPripadnici SIPA-e i policije Brčko distrikta uhapsili četiri osobe zbog trgovine ljudima\n10.06.2015. u 13:52


Kino – KSC Kakanj\nKakanj je 1967. godine dobio izvanredno lijepu, modernu i nadasve funkcionalnu zgradu, koju po njezinoj namjeni nazvaše Dom kulture. Velika sala sa prostranom pozornicom, opremljenom velikim pokretnim kulisama i reflektorima, ispred koje je podij za orkestar, mogla je garantovati uspješan nastup i najvećim ansamblima. To je ujedno bila i kinosala u kojoj su se prikazivali filmovi u tada najsavremenijoj tehnici, sa velikom projektovanom slikom i stereo zvukom.\nNakon što se 04. februara 2012. godine urušio Dom kulture, povodom Dana državnosti Bosne i Hercegovine, 25. novembra 2013. godine, Dom kulture je ponovo zasijao, svečano otvoren, temeljito obnovljen, ljepši nego ikada.\nDanas, Kino sala ponovo obara rekorde kako sa predstavama vlastite produkcije tako i gostujućim predstavama iz Bosne i Hercegovine i regiona. I filmske projekcije obaraju rekorde gledanost. Iste i nisu tako česte da bi zadovoljile apetite kakanjske publike zbog činjece da JU za kulturu i obrazovanje nema vlastitu 3D opremu.\nMeđutim, nakon obnovljenog Doma kulture, otvaranja Gradske galerije i Muzeja sve je izvjesnije da će Kakanj uskoro dobiti i Multipleks salu.


Hyundai i20 1.4 vs Mazda 2 1.3 - AutoManijak\nPOČETNA strana :: poređenje :: Hyundai i20 1.4 vs Mazda 2 1.3\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju gradski automobil i koriste oblik karoserije hečbek sa 3 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Hyundai, 4-cilindrični agregat sa 16 ventila i 100ks , dok je drugi 4-cilindrični agregat sa 16 ventila i 90ks koji potpisuje Mazda.\nOba automobila su bila podvrgnuta Euro NCAP (European New Car Assessment Programme) testiranju, pri čemu je i jednom i drugom dodeljen podjednak broj zvezdica za bezbednost. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju gradski automobil, što u principu znači ne tako dobru poziciju po pitanju bezbednosti, ali ta činjenica ne ističe ni jedan od ova dva automobila.


Portugalski stručnjak je smenjen iako je u poslednjem meču pre pauze pobeđen Lil sa 5:1.\nŽardim je za nešto više od godinu dana drugi put napustio Kneževinu, kojoj je 2017. godine doneo titulu šampiona Francuske.\nNjemu je prvi put uručen otkaz zbog lošeg starta prošle sezone, za šta je dobio osam miliona evra otpremnine, javlja B92.\nPosle njega je u Monako stigao Tijeri Anri, ali je i on ubrzo otpušten, pa je Žardim ekspresno vraćen na klupu tog tima.\nPortugalski trener je i ovom prilikom dobio osam miliona evra kao odštetu za raskid saradnje.\nMonako se posle 18 odigranih utakmica ove sezone Lige 1 nalazi na sedmoj poziciji na tabeli sa 28 bodova, tri manje od četvrtoplasiranog Lila i čak 17 u odnosu na vodeći PSŽ.


Jeftini letovi iz Pariza za Valensiju - Avio karte Pariz Valensija - eSky.rs\nAvio karte iz Pariza za Valensiju\nPretražite letove iz Pariza za Valensiju\nProverite najbolje prilike za letove iz Pariza za Valensiju\nDirektni letovi s avio kompanijom:\tRyanair (FR),\tAir Europa (UX),\tTransavia (HV).\n✔ Postoje li posebne ponude za letove iz Pariza za Valensiju na eSky.rs?\n✔ Mogu li se pobrinuti za osiguranje prilikom rezervacije leta iz Pariza za Valensiju?\n✔ Ako rezervišem let iz Pariza za Valensiju, mogu li da rezervišem ujedno i smeštaj?\n✔ Koje avio-kompanije nude letove iz Pariza za Valensiju?\nBudite sigurni, da na eSky.rs ponuda letova iz Pariza za Valensiju uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Pariz - Valensija\nJeftini letovi do Francuske Jeftini letovi iz Francuske Jeftini letovi za Šatoru Jeftini letovi iz Šatorua Jeftini letovi za San Andres De Giles Jeftini letovi iz San Andres De Giles\nJeftini letovi do Eritreje Jeftini letovi iz Eritreje Jeftini letovi do Cuneo Airport Jeftini letovi od Cuneo Airport


Usvajanje Reformske agende ključni korak za BiH – Fokus.ba\nUsvajanje Reformske agende ključni korak za BiH\nKomesarka za vanjsku politiku i sigurnost Evropske unije (EU) Federica Mogherini i komesar za proširenje Johannes Hanh su u zajedničkoj izjavi kazali kako je usvajanje Reformske agende ključan korak BiH naprijed na putu ka EU integracijama, javlja Anadolu Agency (AA).\n“Vlasti Bosne i Hercegovine su, u konsultaciji s EU i međunarodnim finansijskim institucijama, dogovorili konkretan set reformi, koje su prioritet za državu. Ove reforme imaju za cilj rješavanje opravdane socio-ekonomske zabrinutosti građana BiH i njihovih zahtjeva za radnim mjestima i boljom perspektivom. Očekujemo da zvaničnici sada u potpunosti implementiraju Reformsku agendu bez odgađanja. U skladu s tim, usvajanje Zakona o radu će biti važan prvi korak”, navodi se u zajedničkoj izjavi Hanha i Mogherini.\nDalje se navodi kako će napredak u provedbi Reformske agende biti neophodan za kredibilnu aplikaciju zemlje za članstvo u EU.\n“Evropska unija je spremna za nastavak pomoći BiH, uključujući savjete i finansijsku podršku, u nastojanjima da se Reformska agenda implementira i da zemlja napreduje na evropskom putu”, stoji u zajedničkoj izjavi Hanha i Mogherini.\nEU je dala BiH šansu za novi ekonomski početak\nSteinmeier: Dogovor o agendi vodi BiH ka ekonomskom oporavku


Nokia Lumia 929 za Verizon dolazi 21. novembra |\nHome » IT VESTI » Nokia Lumia 929 za Verizon dolazi 21. novembra\nLumia 929 bi mogao biti jedan od najbitnijih Windows Phone modela do sada. Sličnih specifikacija kao Lumia 1520 fablet, Lumia 929 će doći sa manjim ekranom od 5 inča, koji bi korisnicima mogao biti primamljiviji od ogromnog 6-inčnog displeja koji ima Lumia 1520.\nDisplej na Lumia 929 modelu bi trebalo da ima rezoluciju od 1920×1080 piksela i gustinu od 441ppi. Ostala specifikacija bi trebalo da bude slična kao kod Lumia 1520 modela, uključujući i Qualcomm Snapdragon 800 procesor i kameru od 20.7MP. Prema izvorima koji dolaze iz Verizona, Nokia Lumia 929 bi zajedno sa Nokia Lumia 2520 tabletom, trebalo da bude lansiran 21. novembra. Na žalost, Nokia Lumia 929 će biti ekskluziva samo za Verizon Wireless, odnosno američko tržište, a trebalo bi da nasledi model Lumia 928.\nPrevious post Intel predstavio tri Bay Trail – D procesora\nNext post Na Windowsu 8 izašla aplikacija za 3D štampanje


Putinov program pre svega ekonomski - 24.03.2018, Sputnik Srbija\nRealizacija novog programa ruskog predsednika Vladimira Putina počeće čim bude formirana nova Vlada, izjavio je portparol Kremlja Dmitrij Peskov. 24.03.2018, Sputnik Srbija\n10:02 24.03.2018 (Osveženo: 10:11 24.03.2018)\n„Predsednik ima konkretan program koji je već najavio tokom obraćanja pred poslanicima Federalne skuštine. Taj program će sada biti konkretizovan i pravno oformljen. Čim bude napravljena nova Vlada krenuće realizacija“, rekao je Peskov.\nOn je kazao i da će novi Putinov program uticati na sve sfere ekonomije.\n„Hajde da sačekamo da bude napravljen plan realizacije. Program će uticati na sve sfere naših života, apsolutno sve“, istakao je portparol ruskog predsednika.\nKako je najavio Peskov, reforme će se ticati svih sektora ruske ekonomije, uključujući socijalni aspekt, tehnološki razvoj i odbranu zemlje.


pink.rs | Polovinom decembra još 10.000 vakcina u domovima zdravlja\nNabavljeno je još dodatnih 10.000 doza vakcina protiv gripa, koje će u domovima zdravlja biti polovinom decembra, kaže epidemiolog Darija Kisić Tepavčević iz Instituta za javno zdravlje Srbije "Dr Milan Jovanović Batut".\nOve godine Srbija je nabavila oko 300.000 doza vakcina, što je za oko 50.000 više nego za prethodnu sezonu. Cepiva su brzo potrošena, zbog velikog interesovanja građana za imunizaciju, te su nabavljene dodatne količine.\nKisić Tepavčević kaže da se već osam nedelja prati učestalost pojave oboljenja sličnih gripu. Na nedeljnom nivou beleži se nešto više od 3.000 obolelih sa respiratornim infekcijama, ali referentna Nacionalna laboratorija za grip nije potvrdila prisustvo tog virusa u našoj populaciji.\n"Većina susednih zemalja već je potvrdila prisustvo virusa gripa, tako da je izvesno da će se virus gripa pojaviti i u našoj populaciji", rekla je Kisić Tepavčević za Tanjug.\nOna je apelovala na sve građane koji su u povećanom riziku za nastanak različitih komplikacija da se jave od sredine decembra u domove zdravlja i da se vakcinišu, ukoliko to do sada nisu učinili.\nVirus gripa potvrđen je u oko 20 zemalja Evrope, a u cirkulaciji dominantan je tip A(H1N1), dok je u zemljama regiona, recimo u Crnoj Gori, potvrđen u cirkulaciji virus tipa B.


Vijest dana - datum: 2021-01-23 „DAN“ OBJAVLJUJE SPISAK RUKOVODILACA OBRAZOVNIH USTANOVA KOJI SU AKTIVISTI ĐUKANOVIĆEVE STRANKE\nSpisak direktora javnih ustanova u Nikšiću koji plaćaju članarinu DPS-u Nikšićkom DPS-u članarinu plaća 18 direktora škola\nRukovodioci gotovo svih obrazovnih ustanova u Nikšiću donirali su u prethodnom periodu Demokratsku partiju socijalista. „Dan“ objavljuje spisak sa imenima 41 funkcionera koji je vođen za potrebe DPS-a, na kojem su uplate evidentirane sa „ok uplaćuje“, nije član ili ne uplaćuje. Uz direktore škola i njihovih pomoćnika, na spisku su i čelnici vrtića, studentskih domova i drugih javnih ustanova, koji su, shodno odluci partije, za finansiranje stranke izdvajali od jedan do sedam odsto od mjesečnog primanja. Prema stranačkoj odluci, oni su dužni da članarinu uplate do 5. u mjesecu.\nKako se može vidjeti iz spiska, u kome je naznačeno da dva lica nijesu članovi DPS-a (Milojko Doderović i Zoran Perović), DPS su redovno finansirali nedavno smijenjena direktorica JU Dječji vrtić Radmila Backović, koja je toj partiji mjesečno uplaćivala 41,82 eura, direktor OŠ „V.Đukanović“ Božidar Bjelić (105 eura), direktor Elektroškole Slavko Bojović (77,54 eura) i direktorica OŠ „Mileva Lajović-Lalatović“ Vera Božović (50,55 eura). Na spisku su i direktor OŠ „Jagoš Kontić“ Sava Ćupić (60 eura), direktor JU Ekonomska škola Zoran Drljević (67,80 eura), i direktor Doma studenata Momčilo Đukanović (155 eura), koji je i odbornik u lokalnom parlamentu. Članarinu DPS-u plaćaju i direktor OŠ „Luka Simonović“ Spasoje Gardašević (19,4 eura), pomoćnik direktora Gimnazije „Stojan Cerović“ Rade Krivokapić, (81,68 eura) i direktor OŠ „Ratko Zarić“ Vlastimir Medojević (95 eura). DPS sa 90 eura članarine finansira Biljana Mićković, direktorica OŠ „Braća Labudović“, dok prvi čovjek OŠ „Braća Bulajić“ Momir Mijović stranku pomaže sa 77,52 eura. Pomoćnik direktora OŠ „Dušan Bojović“ Miloš Mrvaljević uplaćuje partiji članarinu od 70,9 eura, a direktor Gimnazije „Stojan Cerović“ Boris Nikolić finansira DPS sa 160,7 eura. Pomoćnik direktora JU Ekonomska škola Mladen Perović uplaćuje partiji 95,33 eura, a finansijski doprinos radu DPS-a daju i direktor OŠ „Braća Ribar“ Ranko Šljivić (96 eura) i direktorica OŠ „Minja Nikčević“ Slavica Perošević, za koju je navedeno da uplaćuje članarinu, ali ne i koliko novca za to izdvaja. Penzionisana direktorica Muzičke škole „Dara Čokorilo“ Vjera Vuković partije daje 100 eura, dok 36 eura na mjesečnom niovu na račun stranke stiže od Slobodanke Žižić, pomoćnika direktora Gimnazije „Stojan Cerović“.\nNa ovom spisku su i načelnica službe za komunalne poslove Slavica Zindović, koja mjesečno finansira DPS-a sa 191,69 eura, kao i direktor Autobuske stanice u Nikšiću Vasilije Tomanović, koji za DPS izdvaja 176,38 eura. Za partiju novac izdvajaju i direktorica JZU „Brezovik“ Gordana Reljić (251,4 eura), direktor „Zahumlja“ Vojislav Krivokapić (129,2 eura), direktor Sportsko-rekreacionog centra Predrag Ivanović (270,38 eura), član UO Dnevni centar Mirjana Bojičić (nije navedena visina ulate, uz naznaku da uplaćuje) i direktorica Narodne biblioteke „Njegoš“ Renata Bulajić (57,55 eura). Od lica sa spiska, najveću članarinu izdvaja Zoran Bulajić, direktor Nikšićkog pozorišta, sa uplatom od 350,51 euro, dok direktorica Muzeja i galerija Jelena Đukanović partiji daje 90 eura.\nOvaj način partijskog angažmana sa rukovodećih pozicija u obrazovnim ustanovama kosi se sa ustavnim i zakonskim načelima koja jasno propisuju da je zabranjeno partijsko organizovanje u okviru obrazovnih ustanova.\n– Zabranjeno je političko organizovanje u državnim organima – propisano je u članu 54 Ustava Crne Gore.\nPrema odredbama Opšteg zakona o obrazovanju i vaspitanju, mora se voditi računa o autonomiji ustanove, što, sudeći po neskrivenom stranačkom angažmanu direktora obrazovnih institucija koji su istaknuti aktivisti DPS-a, u praksi očigledno nije sprovođeno.\n– U ustanovi nije dozvoljeno političko (stranačko) organizovanje i djelovanje i korišćenje prostora ustanove u te svrhe – propisuje član 6 Opšteg zakona o obrazovanju.\nNo, uprkos ustavnim i zakonskim odredbama, odluka o načinu utvrđivanja i visini članarine koju je DPS inovirao u januaru 2020.godine predviđa da su „izabrani funkcioneri u ime Partije na državnom i lokalnom nivou“ u obavezi da plaćaju članarinu u iznosu tri odsto od primanja.\n– Izabrani funkcioneri u ime Partije u organima upravljanja (upravni odbori, savjeti, odbori direktora) ustanova–preduzeća plaćaju članarinu u iznosu sedam odsto od pripadajućih primanja. Ova obaveza ne isključuje obaveza plaćanja članarine pod drugim osnovama, u skladu sa ovom odlukom. Zaposleni u Direktoratu Demokratske partije socijalista Crne Gore plaćaju članarinu u iznosu jedan odsto primanja. Članovi Partije koji su u stalnom radnom odnosu u državnim i organima lokalne samouprave, javnim ustanovama i preduzećima u državnoj, opštinskoj, mješovitoj ili privatnoj svojini plaćaju mjesečnu članarinu u iznosu jedan euro mjesečno.Članovi Partije koji su penzioneri, nezaposleni, studenti oslobađaju se plaćanja članarine – navodi se u odluci DPS-a.\nKrivokapić: Školama više neće upravljati politički podobni kadrovi\nPremijer Zdravko Krivokapić je prije dva dana saopštio da je došao do spiskova na osnovu kojih se vidi da direktori škola u Nikšiću uredno plaćaju članarinu DPS-u.\n– Poenta priče je siguran glas. Toga više neće biti jer se 30. avgusta desila sloboda, slobodarski iskorak slobodarske Crne Gore. Ako ćemo da nastavimo sa slobodom, moramo učiniti sve da se čovjek u procesu obrazovanja osjeća slobodnim. Nemojte da dozvolite da neko iz ljubavi prema partiji radi nešto što je nedolično. Prioritet Vlade je depolitizacija vaspitno-obrazovnih ustanova. Školama više neće upravljati politički podobni, već najkvalitetniji kadrovi – poručio je premijer Krivokapić.


Springstin vozio pod dejstvom alkohola, Jeep povukao reklamu\nTanjug 11. februara 2021. 15:49\nNJUJORK – Američki rok muzičar Brus Springstin, poznat po nadimku Bos, uhapšen je pre tri meseca u nacionalnom parku u Nju Džersiju pod optužbama za nesmotrenu vožnju pod dejstvom alkohola, prenela je portparolka tog parka Dafni Jun, a navodi Rojters.\nIz tog razloga, kompanija Jeep povukla je svoju TV reklamu u kojoj je glavna zvezda upravo Springstin, koji propagira bezbednu vožnju.\nLegendarni mizičar, čija karijera traje više od 50 godina, u svojim pesmama ističe svoju matičnu državu Nju Džersi i njegovu obalu, ali je 14. novembra prošle godine bio priveden na razgovor u stanicu Sandi Huk, gde se nalazi plaža koja se prostire niz Atlantik, južno od Njujorka.\nPortparolka Gatevai Nacionalnog parka potvrdila je mejlom da je Springstin sarađivao tokom čitavog procesa.\nMuzičar je saslušan oko krivice za vožnju pod dejstvom alkohola u zatvorenom području.\nČetiri Springstinova zastupnika, među kojima i dva advokata, nisu davali bilo kakve zvanične izjave, niti javne komentare.\nVeb magazin o slavnim ličnostima “TMZ”, koji je naveo taj incident u sredu, objavio je informaciju da će se Springstin pojaviti na sudu „u narednih nekoliko nedelja“, bez konkretnog datuma.\nKako navode reporteri iz Njujorka i Los Anđelesa, rok ikona i slavni gitarista izašao je u žižu javnosti u proteklu nedelju, 7. februara u reklami za Super boul.\nTada je govorio o ponovnom spajanju podeljene Amerike u videu spotu u trajanju od dva minuta, pod nazivom „Sredina“, a uz sponzorstvo kompanije Jeep.\n„Bilo bi neprimereno sa naše strane da komentarišemo detalje o stvarima o kojima smo samo čitali i ne možemo da vidimo dokaze”, navodi se u saopštenju sektora Stellantis, giganta Jeep.\n“Takođe je tačno da pauziramo našu reklamu za Big Game, dok se ne utvrde stvarne činjenice oko celog slučaja. Kod nas je poruka jasna da se piće i vožnja nikada ne mogu oprostiti”, zaključuje se u zvaničnom saopštenju kompanije Jeep.


"Jat" na tenderu krajem maja : Nadlanu.com\n"Jat" na tenderu krajem maja\nInteresovanje za kupovinu "Jata" pokazalo nekoliko uglednih svetskih kompanija, među kojima su i aviokompanije iz Evropske unije\nGeneralni direktor "Jat ervejza" Saša Vlaisavljević izjavio je da bi tender za privatizaciju te aviokompanije trebalo da bude raspisan krajem maja ove godine.\n- Interesovanje za kupovinu "Jata" pokazalo je nekoliko uglednih svetskih kompanija, među kojima su i aviokompanije iz Evropske unije - rekao je Vlaisavljević u intervjuu agenciji Beta.\nGeneralni direktor "Jata" nije mogao da navede imena tih kompanija, pošto su, kako je istakao, tražile diskreciju u ovoj fazi privatizacije, ali je rekao da ih je bilo pet ili šest. Podsetio je da su ruski "Aeroflot" i islandski "Island er" najavili učešće u privatizaciji srpske nacionalne aviokompanije. Privatizaciju bi trebalo završiti pre primene Sporazuma o otvorenom nebu, koji je Srbija potpisala, ocenio je Vlaisavljević, jer će mogućnost da evropske kompanije koriste srpske aerodrome bez posebnih dozvola povećati konkurenciju i smanjiti vrednost "Jata".\n- Poslovodstvo "Jata" insistira da se tenderskim uslovima obezbedi da kupac bude avioprevoznik koji garantuje opstanak kompanije i ulaganje u novu flotu, odnosno značajan investicioni fond - naveo je on. Novi vlasnik, istakao je Vlaisavljević, trebalo bi da investira od 200 do 400 miliona evra u obnavljenje flote "Jata", koja trenutno ima 16 aviona, starih u proseku 17 godina. Dodao je i da "Jat" duguje Pariskom i Londonskom klubu poverilaca 209 miliona dolara.\nTrenutno je u toku procena vrednosti "Jat ervejza", koja bi trebalo da bude završena za dve do četri sedmice, naveo je, a avioni, zgrade i prava "Jata", prema prvim procenama, vrede do 150 miliona evra. Pored toga, naglasio je, "Jat" poseduje imovinu vrednu preko 20 miliona dolara u Hrvatskoj, makedonski "Mat" mu duguje oko 10 miliona dolara, postoji i dug aviokompanije "Sosoliso" iz Nigerije za iznajmljivanje aviona, što bi sve trebalo uračunati u vrednost kompanije.\n- Višemilionsku vrednost imaju i aerodromski slotovi, odnosno dozvoljeno vreme sletanja i poletanja aviona na aerodromima u svetu, među kojima je i londonski "Hitrou“ - istakao je Vlaisavljević. Poslovodstvo "Jata", i pored priprema za privatizaciju, rekao je, radi na realizaciji poslovnog plana kompanije za 2008. godinu, koji predviđa povećanje broja prevezenih putnika sa 1,3 na 1,5 miliona i da se zadrži udeo na srpskom tržištu veći od 50 odsto.


Predsednik Srbije Aleksandar Vučić razgovara sa više hiljada građana Kosova o problemima | Beogradske vesti\nPredsednik Srbije Aleksandar Vučić razgovara sa više hiljada građana Kosova o problemima u Lapljem selu. Građani iznose svoje probleme predsedniku Srbije koji gleda neke od problema i da odmah reši.\nPredsednik Srbije je pozvao građane da budu otvoreni, i rekao da je uspostavljena direktna linija sa vladom, kako bi sve njihove probleme zabeležili i gledali da probleme reše.\nGospođa Danijela Tomašević iz sela Suvo Grlo na teritoriji opštine Srbica zamolila da se obezbedi doktor u tom mestu.\nGospodin Vučić je obećao da će problem biti rešen do završetka sastanka, i nakon nekog vremena je dao odgovor da će Ministarstvo zdravlja tri puta nedeljno organizovati dolazak doktora u Suvo Grlo i Srbicu.\nGospođa Jelena Božović iz Prilužja, koja je rekla da Centar za socijalni rad funkcioniše izuzetno dobro, ali da je problem što nemaju terensko vozilo, pa sve obavljaju privatnim automobilima.\nPredsednika je pitao gospođu Božović koje bi im vozilo najviše odgovaralo, “lada niva” ili neko drugo, kako bi problem bio rešen.\n“Da vam odmah rešimo taj problem, neću kasnije stići. Naš legendarni fudbaler Dejan Stanković i suvlasnik njegove firme Dragan Ruvarac hoće da vam kupe džip i to bolji do ovih što sam ja predlagao”, rekao je gospodin Vučić.\nPredsednik Srbije Aleksandar Vučić je rekao da će ministar prosvete Mladen Šarčević, ili neko drugi u njegovo ime, doći od 26. januara u Orahovac i pokušati da sa profesorima i direktorima nađe rešenje za srednje škole koje imaju problem da osnuju odeljenja, budući da imaju mali broj učenika.\nOno što su iznosili kao problem građani Kosova je nezaposlenost,lična dokumenta i da neki građani primaju plate a rad u privremenim organima, u opštinama u kojima, na primer, uopšte nema Srba.\nVeliki broj građana je iznosio svoje problema a neke od problema Predsednik Srbije se potrudio da reši i odmah.\nIzvor: Beogradske vesti/Tanjug\nPosted in Beograd - Vesti Beograd, BEOGRAD-SRBIJATagged #Aleksandar Vučić #Kosovo #SRBIJA\nHalle Berry savetuje kako da počnete sa treninzima\nНед јан 21 , 2018\nGlumica Halle Berry savetuje dame kako da počnu sa treninzima a koje ponekada je teško staviti u veoma opterećene dnevne obaveze. Gospođa Berry kaže svim damama da od 24 sata koje svaki dan provedu u obavezama ipak mogu odvojiti jedan sat ili dan za sebe. Ona je na svom Instagram profilu […]\nObjavljen trailer za seriju “Južni vetar” ( Video)


Štrajk upozorenja Sindikata ljekara FBiH održan i u Zenici | Superinfo\nNaslovnica Fokus Štrajk upozorenja Sindikata ljekara FBiH održan i u Zenici\nŠtrajk upozorenja Sindikata ljekara FBiH održan i u Zenici\nLjekari i stomatolozi zaposleni u zdravstvenim ustanovama u Federaciji BiH održali su štrajk upozorenja zbog neriješenog pitanja reprezentativnosti Sindikata ljekara u dijalogu sa organima vlasti.\nU štrajku upozorenja na neriješena pitanja statusa ljekara u Federaciji BiH, prema procjenama Saveza strukovnih sindikata doktora medicine i stomatologije, učestvovalo je jučer oko četiri i po hiljade njegovih članova u svim kantonima u Federaciji BiH. Podršku kolegama iskazali su i doktori u Kantonalnoj bolnici u Zenici.\n“Status ljekara i stomatologa u Zeničko – dobojskom kantonu nije sporan. Ovdje je donesen Kolektivni ugovor o radu i u toku su pregovori sa Vladom ZDK oko zaključenja novog, a radi se prosto o nekim kozmetičkim izmjenama, jer su najznačajnija pitanja usaglašena. Danas ćemo podržati kolege koje se još bore za povećanje satnice i reprezentativnost Sindikata”, kazao nam je doktor Meho Kovačević iz Sindikata ljekara u Kantonalnoj bolnici Zenica.\nU borbi za prava iz radnog odnosa veoma je važna reprezentativnost sindikata, koja omogućava učešće struke u donošenju kolektivnih ugovora o radu i borbu za prava svojih članova.\n„Nije mi jasno zašto se toliko polemizira oko pitanja kolektivnih ugovora za doktore. Ne mogu da shvatim da neko ne vidi činjenice – ljudi idu i ovo što imamo nije dovoljno, a kamoli da nam osporavaju da se šta popravi. Narodu trebaju kolektivni ugovori za doktore, a ne samo nama“, ističe Kovačević.\nOd Vlade Federacije BiH ljekari traže donošenje zakona o reprezentativnosti, kojim bi se i ljekarima dalo pravo da predstavljaju sebe i pregovaraju u svoje ime i jednako u svim kantonima.\nDoktori u Kantonu Sarajevo od danas stupaju u radikalniji štrajk, a za sindikalnu reprezentivnost u pregovorima sa organima vlasti bore se i u Tuzlanskom i Posavskom kantonu.\nPrethodni članakOdvažite se napokon za vertikalni vrt, veliki hit na balkonima i terasama\nSljedeći članakZenica: Održan seminar službenih košarkaških sudija Prvenstva BiH


SAD: Federalne rezerve smanjile osnovnu kamatnu stopu na 0 do 0,25 odsto\nAmerička centralna banka drastično je smanjila osnovnu kamatnu stopu sa jedan odsto - na 0 do 0,25 odsto u nastojanju da izvuče vodeću svetsku ekonomiju iz sve dublje recesije. U propratnom objašnjenju, Federalne rezerve navele su kao razlog dalji pad vodećih činilaca ekonomske aktivnosti poput potrošnje, investicija i industrijske proizvodnje.\nZvaničnici federalnih rezervi obećali su da će upotrebiti sva raspoloživa sredstva da obnove ekonomski rast, navodeći da će najniža kamatna stopa ostati na snazi neko vreme. Takodje su najavljena dalja nastojanja na odmrzavanju kreditnog tržišta.\nPrema ranije objavljenom izveštaju, cene roba i usluga u Sjedinjenim Državama pale su u novembru za rekordnih 1,7 odsto, što je najveći pad od 1947. godine od kada se taj podatak beleži. Istovremeno, prema odvojenom izveštaju početak gradnje novih kuća u Sjedinjenim Državama opao je u novembru za 19 odsto – na najniži nivo od 1959. godine, što se uglavnom pripisuje otežanim uslovima za dobijanje kredita.\nNovoizabrani predsednik Barak Obama izjavio je, medjutim, da – kako se osnovna kamatna stopa približava nuli, Federalne rezerve ostaju bez “tradicionalne municije” za borbu protiv recesije. Obama je dodao da zvaničnici imaju i druga sredstva na raspolaganju, ali da je vreme da svi sektori vlade zajednički počnu da rade na oživljavanju ekonomije Obama je takodje rekao da kandidati za položaje u njegovoj administraciji već rade na planu za ekonomski oporavak koji će biti fokusiran na poboljšanje infrastrukture i otvaranje novih radnih mesta.\nU medjuvremenu, predsednik Buš je izjavio da njegova administracija pokušava da pomogne autoindustriji, mada je Bela kuća nešto ranije saopštila da se odluka o tome ne očekuje uskoro. U intervjuu za mrežu CNN, Buš je rekao da zvaničnici ispituju sve opcije i da njegova administracija pokušava da pomogne “u što skorijem roku.” Portparolka Bele kuće, Dejna Perino, izjavila je, ranije u utorak, na brifingu za novinare da zvaničnici i dalje analiziraju podatke koje su dostavile autokompanije i da odluka neće biti doneta uskoro. Ona je dodala da će sve strane, uključujući kompanije i radnike, morati da pruže ustupke koji će biti ugradjeni u sporazum. Dženeral Motors i Krajsler, dve od tri vodeće autokompanije u SAD, saopštili su da bi mogli da ostanu bez gotovine za nekoliko nedelja. Bela kuća je prošle nedelje objavila da će razmotriti mogućnost da se manji deo ranije usvojenog paketa za spasavanje finansijskog sektora od 700 milijardi dolara upotrebi za pomoć autoindustriji.\nIstovremeno, naftni kartel OPEK saopštio je u svom decembarskom izveštaju da je potražnja za naftom na svetskim tržištima opala kao rezultat sve dublje recesije u razvijenim zemljama. OPEK predvidja da će potražnja u prvoj polovini sledeće godine iznostiti oko million 300 hiljada barela dnevno, ali ističe da bi Kina, Bliski Istok i druge azijske zemlji mogle da ojačaju potražnju. Očekuje se da će na svom sastanku u sredu, u Alžiru, OPEK doneti odluku o daljem značajnom smanjenju proizvodnje, Ta vest doprinela je da cene nafte u utorak porastu na preko 46 dolara za barel na njujorškoj berzi.


““Nišku Banju” Peva Hor iz Amerike koji Uskoro Nastupa u Nišu (VIDEO)\nNaslovna Kultura “Nišku Banju” Peva Hor iz Amerike koji Uskoro Nastupa u Nišu (VIDEO)\n“Nišku Banju” Peva Hor iz Amerike koji Uskoro Nastupa u Nišu (VIDEO)\nI pre nego što se mogla čuti u holivudskom filmu Boychoir, pesmu „Niška Banja“ godinama izvode horovi širom Amerike.\nMuzički aranžeri i dirigenti kažu da im je ritam ove melodije izazov i da pevači rado izvode ovu kompozicija i da publika lepo reaguje.\nAmerički horovi vole da pevaju „Nišku Banju“\nPored Američkog kontinenta, „Niška Banja“ se peva i u Britaniji, Meksiku, Novom Zelandu…\nAmerički kompozitor Nik Pejdž je doprineo popularnosti ove pesme iz našeg kraja jer je napravio više različitih aranžmana za ovu temepramantnu kompoziciju.\nSvetsku slavu ove pesme pronela je svojim izvođenjm i Olivera Katarina u čuvenom filmu Skupljači preja, na Kanskom festivalu.\nJedan od poznatijih horova je Schola Cantorum Univerziteta u Arkanzasu koji će, u okviru svoje internacionalne turneje po Srbiji, održati koncert u Nišu.\nU Nišu koncert hora Schola Cantorum Univerziteta u Arkanzasu\nAmerički hor koji peva „Nišku Banju“ nastupa u Nišu\nKoncert sa Akademskim horom SKC Univerziteta u Nišu, pod vođstvom mr Zorana Stanisavlјevića, kao gostima održaće se u četvrtak 16. maja 2019. godine sa početkom u 20 časova u Koncertno-izložbenom prostoru Fakulteta umetnosti.\nAmerički hor je prolećni semestar proveo proučavajući srpsku pravoslavnu, ali i svetovnu i etno muziku koja će se naći na njihovom repertoaru na koncertu.\nHor Schola Cantorum Univerziteta u Arkanzasu ima dugu i slavnu istoriju koja se proteže više od 50 godina i uklјučuje nastupe za predsednike i svetske lidere, nastupe na nacionalnoj televiziji i koncerte u nekim od najznačajnih svetskih koncertnih prostora.\nGodine 1962. Hor Schola Cantorum je postao prvi američki hor koji je osvojio evropsko polifono takmičenje, Guido d’Arezzo na prestižnom Međunarodnom polifonijskom takmičenju u Arezzu, Italija.\nOd tada, hor nastupa na nacionalnom i međunarodnom nivou i održava oko 20 koncerata svake akademske godine, izvodeći horske majstorije iz čitave muzičke istorije.\nAnsambl je pod dinamičnim vođstvom dr Stivena Kaldvela, koji je već sedam godina direktor za horske aktivnosti na Univerzitetu u Arkansasu.\nHor Schola Cantorum\nPrethodni tekstODBRANA SLOBODE Pokazala Snagu Srbije u Nišu (FOTO)\nSledeći tekstPosao iz Snova: Zaradite 100.000 dinara za 8 sati spavanja


EU: Očekujemo da će kosovske vlasti nastaviti da podržavaju Specijalni sud - Teslavision\nAmandman iz avgusta 2015. godine, na osnovu kojeg je formiran Specijalni sud, navodi da će mandat Specijalizovanih veća i specijalizovanog tužilaštva trajati u periodu od pet godina, osim ako se obaveštenje o prestanku mandata vrši ranije, u skladu sa Zakonom o ratifikaciji medjunarodnog sporazuma izmedju Kosova i EU.\nMedjutim u vezi sa ovim predlogom predsednika Kosova medju pravnim stručnjacima na Kosovu ima različitih mišljenja.\nTo zasnivaju na činjenici da je razmenom pisama izmedju Kosova i Evropske unije, Kosovo prenelo suverenitet na medjunarodnu organizacija koja se zove EU, te da prema tome nastavak mandata zavisi od mišljenja Ustavne komore Specijalnog suda, koja će oceniti ustavnost amandmana kosovskog predsednika.\nInače u Zakonu o ratifikaciji medjunarodnog sporazuma izmedju Kosova i misije EU za vladavinu prava na Kosovu, se ističe da će se rad ove institucije “nastaviti sve do trenutka kada Kosovo dobije obaveštenje od Saveta Evropske unije da je istraga završena, i da su sve procedure sudskog veća koje proizilaze iz tih istraga okončane”.\nU Tačijevom predlogu za izmenu Ustava stoji da se član u kojem se navodi petogodišnji mandat zameni sa time da će mandat trajati “do obaveštenja o završetku mandata, koje će biti objavljeno od strane Saveta Evropske Unije, u konsultaciji sa Vladom Republike Kosova”.\nPrevious : Nemačke vladajuće stranke traže reformu izbornog sistema, Bundestag preveliki\nNext : Berlin zabranio demonstracije protivnika sanitarnih mera protiv pandemije


Završene Međunarodne vojne igre, Rusija pobednik (video) - Sputnjik Srbija\n02:24 29 Februar 2020\n21:45 17.08.2019 (osveženo 21:52 17.08.2019) Preuzmite kraći link\nSvečanom ceremonijom i spektakularnim vatrometom večeras su završene pete po redu Međunarodne vojne igre, koje su održane na 21 poligonu u 10 zemalja.\nIgre su održane u 32 discipline, i to u Rusiji, Azerbejdžanu, Jermeniji, Belorusiji, Indiji, Iranu, Kazahstanu, Kini, Mongoliji i Uzbekistanu. Broj učesnika prešao je 5.000. Bili su svrstani u 223 ekipe iz 39 zemalja Evrope, Azije, Afrike, Centralne i Latinske Amerike.\nNajatraktivniji deo takmičenja bio je takozvani tenkovski biatlon — finalna štafeta četiri najbolje reprezentacije Rusije, Belorusije, Kazahstana i Azerbejdžana završena je danas popodne.\nTim Rusije postigao je novi rekord u brzini i pobedio.\n„Postavivši novi rekord u brzini — 84 kilometra na sat, i pogodivši 21 od 24 moguća cilja — tim Rusije je pobedio na takmičenju ’tenkovski biatlon‘, prešavši trasu za jedan sat 33 minuta i 20 sekundi“.\nDrugo mesto zauzela je reprezentacija Belorusije, a treće tim Kazahstana.\nRanije je saopšteno da je tim ruskih vojnika prvi na osnovu ukupnih rezultata na Igrama, dok je Srbija zauzela osmo mesto.\nBoje srpske zastave pripadnici Vojske Srbije branili su u tri discipline — „Tenkovski biatlon“, „Vojni reli“ i „Snajperska granica“. Prve dve discipline održane su u Ruskoj Federaciji, a treća u Republici Belorusiji.\nNajbolji rezultat ostvario je desetar Ivan Obrenović, pripadnik Specijalne brigade Vojske Srbije, osvajanjem prvog mesta i zlatne medalje u konkurenciji mešovitih snajperskih parova sa kolegom iz Oružanih snaga Uzbekistana.\nZnačajan rezultat ostvarila je ekipa Vojske Srbije na Vojnom reliju, jednoj od 32 discipline na Igrama, gde je podelila treće mesto sa ekipom Belorusije. Pobednik je Ruska Federacija, a NR Kina je druga.\nPosada Rusije, pobednik tenkovskog biatlona


МАТВИЈЕНКОВА: „Европа неће скоро укинути санкције Русији“\nMATVIJENKOVA: „Evropa neće skoro ukinuti sankcije Rusiji“\nPredsednica Saveta federacije Rusije Valentina Matvijenko smatra da ne treba računati da će Evropa u bliskoj budućnosti ukinuti sankcije Rusiji.\n„Činjenica da sankcije ostaju na snazi nema racionalno objašnjenje. Očigledno da neki političari na Zapadu smatraju da će, ukoliko ih ukinu, ’ukaljati obraz‘ i oslabiti svoju poziciju. Teško da se može računati na ukidanje sankcija u bliskoj budućnosti“, rekla je Matvijenkova u intervjuu za list „Izvestija“.\nPredsednica Saveta Federacije smatra da će se pre ili kasnije ukidanje sankcija dogoditi. Na takav razvoj događaja podstiče „politička i ekonomska logika“.\nOdnosi Rusije i EU su se pogoršali zbog situacije u Donbasu, gde je Kijev u aprilu 2014. godine pokrenuo vojnu operaciju protiv samoproglašene LNR i DNR, koje su proglasile nezavisnost nakon državnog prevrata u Ukrajini u februaru 2014. Zapadne zemlje nametnule su niz sankcija protiv Rusije, na koje je Moskva uzvratila odgovarajućim merama.\nSankcije su metoda borbe EU i USA protiv svog neprijatelja, i za sankcije uvek mora biti neki izgovor. Ništa lakše nego naći izgovor. Kada bude zapretilo da će sankcije protiv Rusije postati baš kontraproduktivne, EU će ukinuti sankcije. Tada, ako je Rusija pametna i jaka, ona treba da nastavi te „sankcije“ protiv nje, i tako bude još jača, a Sionske Mudrace iz EU ostaviti da ufću i mole da Rusija ukine sankcije koje je su EU uveli protiv Rusije.


Sveštenik stao da pomogne taksisti pa i njega ubili : Nadlanu.com\nSveštenik stao da pomogne taksisti pa i njega ubili\nObjavljeno 14. mar 2015. / 23:17:35\nPrema prvim sumnjama beogradske policije, humanost je Miroslava Čvorovića, protestantskog pastora Crkve Božje iz Padinske Skele - koštala života.\nNaime, on je video kako nepoznati muškarci na neosvetljenom putu pokušavaju da izvuku taksi vozilo iz blatnjavog jarka. Ne znajući da su nekoliko minuta ranije ubili taksistu Ćiru Treneskog (41), pastor je stao da im pomogne.\nUmesto toga, ubice su izrešetale Čvorovića iz automatske puške, jer je verovatno primetio tragove krvi i beživotno telo, otevši njegov crveni „jugo“, kojim su pobegli s mesta zločina.\nTelo sveštenika inspektori su pronašli tek juče ujutru, jer ga niko u jarku na neosvetljenom Zrenjaninskom putu u četvrtak uveče nije mogao videti.\nNastradili sveštenik radio je kao noćni čuvar u obližnjem gazdinstvu PKB. Ranije je radio kao muzar, ali je nakon teške povrede noge na radu pre godinu dana prebačen na radno mesto noćnog čuvara.\nCRKVA TRAŽI POKAJANJE: Sveštenik kažnjen zbog učešća supruge…\n- Ovo je velika tragedija. Miroslava sam poznavao skoro 20 godina, držao je službe u Beogradu i Beloj Crkvi, bio je neverovatno posvećen i human čovek. I on i njegova porodica, supruga Asaneta i ćerke Sonja i Nina, pomagali su u brojnim humanitarnim akcijama. U narednim danima crkva će se oprostiti od svog pastora kako dolikuje - rekao je za „Blic“ Samuilo Petrovski, predsednik Protestantsko-evanđeoskog udruženja Srbije.\nS druge strane, u porodici ubijenog taksiste Treneskog juče i dalje nisu mogli da poveruju kakav ih je užas snašao.\n- Strašno je šta se dogodilo našem Ćiri. Žena i ćerka su potpuno izgubljene, na lekovima su za smirenje otkad su čule šta se dogodilo. Porodica je juče još morala i da daje iskaz policiji i da na sudskoj medicini identifikuje telo. Ćira je bio omiljen u čitavom naselju, vožnju komšijama nikada nije odbijao - rekao je juče za „Blic“ Petar Lozinjak, muž Ćirine sestre.


Uklanjanje negativnih uverenja i stanja - PEAT procesovanje - Miloš Pistolić\nČesta je zabluda da je za promenu ponašanja dovoljno da se spoje prave informacije i motivacija. Ipak, u korenu promene ponašanja nalazi se dublja struktura koju čine kompleksni sistemi uverenja. Ta uverenja nas često ne podržavaju na putu ka promeni i u svom osnovnom obliku predstavljaju manju ili veću varijaciju na jedno osnovno ograničavajuće uverenje:\nJa nisam dovoljno dobar.\nSvako ograničavajuće uverenje i, u širem kontekstu, svaki problem na koji u životu nailazimo sadrži u sebi negativni naboj.\nKada se skine naboj sa problema, ostaje nam otvoren prostor izbora da, kada se problem sledeći put javi, više ne reagujemo protiv svoje volje, već da možemo da ga rešimo i načinimo svesni izbor prema produktivnom ponašanju.\nDuboki PEAT je metod Ž. M. Slavinskog koji, pored mnogih drugih primena, služi za skidanje naboja sa problemskih situacija. U toku ovog procesa integrisaćete suprotnosti koje čine polove i stvaraju naboj u problemskim situacijama.\nNa taj način dolazi do dubinskog rešavanja problema, polazeći od njegovog uzroka, a ne od posledica koje nam pričinjavaju neprijatnost.\nProces je izuzetno jednostavan, prati tačan algoritam po kome se klijent vodi, bez intelektualisanja i previše razgovora, koje neke terapeutske tehnike zagovaraju. Za one kojima odgovara ovakav pristup, ovaj metod je idelan, pošto je izuzetno brz i efikasan.


O tome - Amazon of Europe\nBiciklirajte kroz netaknute prirodne rečne pejzaže prvog svetskog UNESCO-ovog Rezervata Biosfere Mura-Drava-Dunav u pet država.\nIskusite autentično lokalno gostoprimstvo u svim regionima duž rute.\nPonosno doniramo deo prihoda od rezervacija za programe zaštite prirode u regionu.\nBiciklistička ruta Evropski Amazon vas poziva na nezaboravnu avanturu duž reka Mure, Drave i Dunava. Možete da biciklirate više od 1,250 km kroz UNESCO-ov prvi svetski Rezervat Biosfere u pet zemalja, gde možete da otkrijete prirodne rečne pejzaže netaknute lepote, plavnih šuma i prelepih kulturalnih pejzaža i sela. Na raspolaganju je 27 etapa koje nude jedinstvene znamenitosti, raznolike aktivnosti i iskreno gostoprimstvo koje ćete kao uspomene nositi u srcu zauvek. Rezervišite vašu sledeću biciklističku avanturu kod nas i takođe dajte prirodi nešto zauzvrat. Ponosni smo što doniramo deo prihoda od rezervacija, programima za očuvanje prirode u regionu.\nČinjenice o biciklističkoj stazi Amazon Evrope\nPreko 1,250 km biciklističkih staza na Severnoj i Južnoj ruti kroz 27 etapa, 11 na Severnoj i 16 na Južnoj ruti.\nBicikliranje kroz UNESCO-ov prvi svetski Rezervat Biosfere Mura – Drava- Dunav u pet zemalja, koji se prostire na skoro milion hektara.\nTri reke Mura, Drava i Dunav čine najveći prirodni rečni sistem u Centralnoj Evropi.\n5 zemalja : Austrija, Slovenija, Hrvatska, Mađarska i Srbija\nPočetna tačka: Murek, Austrija (blizu Graca)\nZavršna tačka : Mohač, Mađarska (blizu Pečuha)\nPored bicikliranja, možete učestvovati u:\nvožnji kanuom, raftingu i plivanju,\nistraživanju prirode, posmatranju ptica, jahanju\nizletima u oblasti kulture, šetnje sa vodičem i festivali u gradovima i selima,\nopuštanje u brojnim banjama,\ndegustacija lokalne izvorne kuhinje, poput tipičnog gulaša, ribljeg paprikaša, gibanice ili bregi pita,\ni pre svega, uživanje u srdačnom gostoprimstvu lokalnog stanovništva usput.\nPuna usluga za bicikliste\nZa ugodnu biciklističku avanturu, biciklistička staza Evropski Amazon ima svoj servisni i rezervacioni centar, gde klijenti mogu rezervisati svoje objedinjene pakete biciklističkih odmora.\nvrhunski savet iskusnog i kompetentnog tima,\njedinstveno individualno planiranje i rezervisanje putem internetskog sistema rezervacija staza,\nsmeštaj u najbolje ocenjenim lokalnim hotelima i prenoćištima sa doručkom, polupansion sa fokusom na lokalnu kuhinju,\npraktične usluge, kao što su prevoz prtljaga, usluge prevoza i povratak do početne tačke,\nposete najinteresantnijim lokalnim atrakcijama i iskustvima, kao što su festivali, sa privlačnim i iznenađujućim ponudama staza.\nBezbednost zagarantovana : sve ponude za putovanja u skladu sa Direktivom EU 90/314/EEC.\nZašto Amazon Evrope?\nNaziv „Evropski Аmazon” predstavlja područje tri prekogranične reke, Muru, Dravu i Dunav, i uvedeno je da bi ojačalo očuvanje jedinstvenih rečnih pejzaža. Iako na svetu postoji jedan Amazon, Mura-Drava-Dunav je, bukvalno, uporediva sa Amazonom. Naziv se najbolje može razumeti ako se ušće Dunava u Dravu i Park prirode Kopački rit posmatra iz ptičje perspektive. Pore toga, kada ste u tom području i na samoj reci imate snažan osećaj da ste u pravoj Amazoniji. Ime takođe sugeriše da ove dve reke i njihove poplavne ravnice predstavljaju najraznovrsnija biološka područja u Evropi. Ideja o biciklističkoj stazi Evropski Amazon je počela da se formira pre deset godina s ciljem povezivanja očuvanja reka sa održivim regionalnim razvojem koji bi doneo i ekonomske koristi lokalnim zajednicama Rezervata Biosfere Mura-Drava-Dunav u pet država.\nMreža posvećenih lokalnih i regionalnih aktera formirana je uz podršku međunarodnih organizacija WWF, Euronatur, Revital i Trail Angels, a koncept biciklističke staze je razvijen u konsultacijama tokom 2015. i 2016. 2018. godine, implementacija projekta. Biciklistička ruta Evropski Amazon započeta je pod vođstvom Iskrive, Instituta za razvoj lokalnih potencijala (Slovenija), finansiranog od strane Interreg transnacionalnog programa Dunav. Saradnjom pet zemalja, projekat predstavlja cilj prekogranične saradnje u korist prirode i ljudi.\nRezervati biosfere su područja od biološkog značaja za održivi razvoj, naznačena u okviru UNESCO-vog programa Čovek i biosfera. Cilj rezervata biosfere je održavanje ekosistema i podsticanje obrazovanja, istraživanja i nadgledanja, dok istovremeno razvija region na održiv način koji donosi korist ljudima i prirodi.\nSvetska mreža rezervata biosfere UNESCO-o trenutno broji 701 lokalitet u 124 zemlje širom sveta, uključujući i 21 prekogranični lokalitet. Rezervat biosfere Mura-Drava-Dunav u 5 zemalja je u većem delu smešten u Evropski Amazon, i to je prvi rezervat biosfere na svetu uspostavljen u pet zemalja. Osnivanje ovog rezervata biosfere ima za cilj poboljšanje kvaliteta života ljudi duž područja i omogućavanje ravnopravne podele koristi, istovremeno štiteći prirodna područja i upravljane ekosisteme. Biciklistička staza Evropski Amazon je prvi zajednički inovativni pristup ekonomskom razvoju na nivou pet zemalja, koji teži da bude socijalno, ekološki i ekonomsko održiv za ovo veliko područje.\nOrganizacija za upravljanje destinacijom Biciklistička ruta Evropski Amazon (DMO)\nOrganizacija za upravljanje destinacijom Biciklističkih ruta Evropski Amazon (DMO) je mreža uključenih organizacija koje su udružile svoje snage kako bi osigurale dugoročno funkcionisanje Biciklističke rute Evropski Amazon, kao međunarodnog turističkog proizvoda. Glavni cilj DMO-a je stvaranje ekonomskog i ekološkog okvira za održiv uspeh Biciklističke rute AoE.\nOdgovornosti DMO -a Biciklističke rute Evropski Amazon:\nrazvoj i upravljanje turističkim proizvodom Biciklistička ruta Evropski Amazon,\nmarketing Biciklističke rute Evropski Amazon,\nupravljanje kvalitetom Biciklističke rute Evropski Amazon,\nVizija: Biciklistička ruta Evropski Amazon je najpoznatija biciklistička ruta na duge staze u Evropi sa mogućnošću rezervacije, koja nudi odgovorno putovanje radi otkrivanja jedinstvenih rečnih pejzaža duž Mure, Drave i Dunava.\nMisija: Naša misija, zasnovana na UNESCO-vom Rezervatu Biosfere Mura-Drava-Dunav u pet zemalja, je da se Biciklističkom rutom Evropski Amazon otvore nove perspektive održivog razvoja u područjima rečnih pejzaža, povezujući odgovoran turizam sa očuvanjem prirode: – kombinovanje biciklističkog životnog iskustva sa dobro definisanim doprinosima za očuvanje prirode sa programom Bicikliraj za prirodu – pionirski ekološki, ekonomski i socijalno održivi razvoj – uključivanje i osnaživanje lokalnih zajednica da neguju i da se zalažu za očuvanje svoje okoline i da budu partneri u stvaranju poslovnog modela održivog turizma -zalaganje za jedinstvene rečne pejzaže UNESCO-ovog Rezervata Biosfere u pet zemalja Mura-Drava-Dunav i dugoročno pridonošenje njihovoj zaštiti i očuvanju.\nUpoznajte članove DMO Biciklističke rute AoE:\nAoE BT regioni koji sarađuju:\nPodržavaju nas nacionalni turistički odbori:


Prva evropska fabrika za proizvodnju održivog avio-goriva od 2022. u Holandiji : Nadlanu.com\nObjavljeno 29. maj 2019. / 14:00:05\n- Veoma sam ponosan na našu saradnju sa SkyNRG i SHV Energy u pokretanju projekta koji će omogućiti razvoj prvog evropskog proizvodnog pogona za OAG. Avijacija i njen razvoj imaju veliki uticaj na ceo svet tako što omogućavaju zbližavanje ljudi. No, ova privilegija ide ruku pod ruku s ogromnom odgovornošću prema našoj planeti. KLM veoma ozbiljno shvata ovu odgovornost i zato dugi niz godina ulaže u održivi razvoj. U saradnji sa drugim kompanijama, možemo izgraditi postrojenje koje će ubrzati razvoj OAG-a. Od 2022. godine, fabrika će proizvoditi 100.000 tona godišnje, od čega će KLM kupiti 75.000 tona. Ovo će smanjiti emisiju ugljen-dioksida za 200.000 tona godišnje, što je jednako emisijama koje se oslobađaju tokom 1.000 letova KLM-a između Amsterdama i Rio de Žaneira - rekao je Pieter Elbers, predsednik i izvršni direktor KLM-a.


PRVI PORAZ KADETA MEGE, U PLEJ-OF SA PRVOG MESTA – Super košarka\nPRVI PORAZ KADETA MEGE, U PLEJ-OF SA PRVOG MESTA\n01/04/2019 01/04/2019 Jovan Kocev\t0 Comments\nKadeti Mega Bemaxa nisu uspeli na perfektan način da završe ligaški deo Triglav Kadetske lige Srbije pošto su u meču poslednjeg 22. kola izgubili na gostovanju od Crvene zvezde mts sa 82:48 (25:9, 24:18, 15:14, 18:7).\nIzabranici trenera Dragoljuba Avramovića su u meču koji nije imao rezultatski značaj, iako bez nekoliko standardnih igrača, odigrali izuzetno loše od početka do kraja utakmice da bi na kraju doživeli ubedljiv poraz.\nNajefikasniji u redovima Mega Bemaxa je bio Marko Krtinić koji je pored 9 poena, imao i 10 skokova.\nKadeti Mega Bemaxa su završili na 1. mestu ligaški deo Triglav Kadetske lige Srbije sa 21 pobedom i jednim porazom, uz koš razliku plus 703. Kadete Mege od 3. do 5. maja očekuje završni turnir na kome će učestvovati 8 ekipa.\nMega Bemax: Paunović, Milošević 6, Jović 3, P. Kovačević 5 (7 skokova), L. Andrić 2, Vučurović 7, Krtinić 9 (10 skokova), Stanojević 6, Tošaković, Milić 8, Pavićević 2 (9 skokova).\n← PIONIRIMA MEGE DERBI PROTIV VIZURE, ĐURIŠIĆ PONOVO SJAJAN\nTabela U19 lige CG →\nKošarkašice Lovćena šampionke u juniorskoj konkurenciji\n04/03/2018 Jovan Kocev 0\nMladost preokretom do pobjede u Budvi\n13/02/2017 Jovan Kocev 0


BalkanMagazin :: NIS: Novi ciklus ekološkog programa Zajednici zajedno\nčetvrtak, 10. jun 2021 14:40\nU želji da nastavi da pozitivno utiče na ekologiju i da unapređuje stanje životne sredine u Srbiji, kompanija NIS potpisala je danas Memorandum o saradnji sa Ministarstvom rudarstva i energetike i Ministarstvom zaštite životne sredine Republike Srbije o zajedničkoj realizaciji ekoloških projekata. Razmenjeni su i sporazumi o saradnji između NIS-a i lokalnih samouprava širom Srbije, koje su partneri NIS-ovog programa društvene odgovornosti „Zajednici zajedno“. (Foto: NIS)\nOve godine, sporazumi su fokusirani na podršku ekološkim projektima koji će biti realizovani u 12 gradova i opština u Srbiji u kojima kompanija sprovodi najveći deo svojih poslovnih aktivnosti - Beogradu, Novom Sadu, Požarevcu, Nišu, Čačku, Zrenjaninu, Pančevu, Kikindi, Kanjiži, Novom Bečeju, Srbobranu i Žitištu, navodi se u saopštenju NIS-a.\nUkupna sredstva u iznosu od 107,5 miliona dinara biće usmerena na unapređenje zaštite životne sredine u ovim gradovima i opštinama kroz uvođenje sistema solarnog napajanja i osvetljenja, zamenu kotlova, uređenje javnih gradskih parkova i parkovskih površina, sadnju autohtonih vrsti biljaka, postavljanje inovativnih ekoloških parkovskih elemenata, solarno osvetljenje parka, postavljanje reciklažnih kanti i kontejnera.\nNa svečanosti u Palati „Srbija“ Memorandum su potpisali Kiril Tjurdenjev, generalni direktor kompanije NIS, Zorana Mihajlović, potpredsednica Vlade Srbije i ministarka energetike i rudarstva, kao i Irena Vujović, ministarka zaštite životne sredine.\nZorana Mihajlović, potpredsednica Vlade Republike Srbije (Izvor: NIS)\nManifestaciji su prisustvovali i predstavnici lokalnih zajednica, učesnica programa „Zajednici zajedno“, u čije ime se prisutnima obratio Miloš Vučević, gradonačelnik Novog Sada.\nPotpisivanjem sporazuma o saradnji između NIS-a i 12 lokalnih zajednica ujedno počinje i ovogodišnji konkurs „Zajednici zajedno“.\nSvi uslovi i propozicije javnog konkursa „Zajednici zajedno“ koji traje do 5. jula 2021. godine mogu se naći na sajtu www.zajednicizajedno.nis.eu, a rezultati konkursa biće objavljeni do 15. septembra 2021. godine.\n”Niko od nas ne može sam da napravi tako velike korake u zaštiti životne sredine, održivom razvoju, energetskoj tranziciji, ne može samo jedno ministarstvo, jedan grad, vlada, jedna kompanija. Ali, možemo ako smo svi u tome zajedno, kao što smo zajedno kad se donose odluke u energetici, rudarstvu i zaštiti životne sredine i kao što zajedno radimo na ovom projektu”, rekla je Mihajlovićeva.\nKiril Tjurdenjev, generalni direktor NIS-a (Izvor: NIS)\n„Od 2009. godine u ekološke projekte uložili smo gotovo 120 miliona evra. Ali, naše investicije u tu oblast su višestruko veće, jer sve naše kapitalne projekte realizujemo sa namerom da unapredimo zaštitu životne sredine. Danas, sa našim prijateljima iz Vlade Srbije i lokalnih zajednica, nastavljamo ovaj važan posao - nastavljamo da ulepšavamo Srbiju. I radićemo na tome svakog dana, uprkos izazovnom vremenu. Na taj način, ispunjavamo svoju viziju i svoj moto - da budućnost pretvaramo u delo. Hvala vam što ćete biti sa nama na tom putu“, naveo je Tjurdenjev.


Porošenko: Napredak u razgovorima\nUkrajinski predsednik Petro Porošenko\nPredsednik Ukrajine Petro Porošenko predvidja "da će hitni i bezuslovni prekid vatre" biti dogovoren u sredu izmedju njegove vlade i proruskih separatista u istočnoj Ukrajini.\nPorošenko je ukazao da je danas postignut napredak ka prekidu vatre tokom razgovora sa ruskim predsednikom Vladimirom Putinom, francuskim predsednikom Fransoa Olandom i nemačkom kancelarkom Angelom Merkel. Njih četvoro planiraju da se sastanu u sredu u glavnom gradu Belorusije, Minsku, u pokušaju da postignu finalni sporazum pošto njihovi diplomatski pomoćnici razrade detalje sutra u Berlinu.\nUprkos ranijem sporazumu sukob se nastavlja i tokom poslednja 24 časa stradalo je 12 civila i 12 ukrajinskih vojnika. Krvoproliće je dovelo do niza razgovora na visokom nivou sa ciljem da se okončaju neprijateljstva pre no što se sukob još više razbukti. Predsednik Oland je istakao da je taj plan „jedna od poslednjih šansi“ da se okonča sukob u Ukrajini. Takodje u Minhenu, državni sekretar Džon Keri je izjavio da su američki i evropski lideri ujdinjeni u pokušaju da se postigne primirje.\nU medjuvremenu, uprkos Porošenkvom optimizmu povodom novog sporazuma nemački ministar inostranih poslova Frank Valter Štajnmajer je rekao da su pregovarači, nakon višednevne intenzivne debate o francusko nemačkom planu daleko od "pronalaženja političkog rešenja" .\nVisoka predstavnica EU za inostranu politiku, Federika Mogerini je istakla da njen blok u Minhenu nastoji da pronadje načine da u potpunosti sprovede sporazum iz Minska.


U nedelju počinje nova sezona Formule 1 - SPORTSKI ŽURNAL\n22 mart, 2018 1\nNova sezona Formule 1 počinje u nedelju trkom za Veliku nagradu Australije u Melburnu, a najveći favoriti za šampionsku titulu su četvorostruki svetski prvaci Luis Hamilton iz Mercedesa i Sebastijan Fetel iz Ferarija\nHamilton i Fetel će pokušati da osvoje petu titulu šampiona i izjednače se sa legendarnim Huanom Manuelom Fanđom. Ispred je samo Mihael Šumaher sa sedam titula. Četiri titule ima i Alan Prost.\n- Glavni cilj je da budem najbolji, a da bih to ostvario moram da se borim protiv najboljih. Ovo će biti uzbudljiva godina za navijače Formule 1, pošto imamo borbu dvojicu četvorosturkih svetskih prvaka - rekao je Hamilton, preneli su britanski mediji.\n- Ako pogledam protiv koga sam se trkao tokom karijere, to su uvek bili isti ljudi, a onda više brineš o tome protiv koga se trkaš i to ti pričinjava veće zadovoljstvo. Sada tražim krajnje zadovoljstvo, titulu sa Ferarijem, najvećeg tima u istoriji. To mi je glavni cilj, da osvojim titulu sa Ferarijem i da osvojim titulu protiv najboljih, a Luis je nedvosmisleno jedan od njih - rekao je Fetel.\n- Nadamo se da ćemo biti u toj grupi. Zaista se nadam da je Luis u pravu i da ćemo imati priliku da se borimo za titulu - rekao je vozač Red Bula Danijel Rikardo.\nTakođe, očekjuje se da bolje rezultate u odnosu na prethodne godine ostvari i Meklaren, koji od ove godine koristi Renoove motore.\n- U Australiji ćemo biti na najnižem nivou, ali mislim da ćemo tokom sezone mnogo napredovati. Očekujem jak Meklaren u drugom delu sezone - rekao je dvostruki svetski prvak Fernando Alonso.\nOve sezone svaka ekipa će na raspolaganju imati tri motora, za razliku od prošle godine kada je bilo četiri. Dizajn je promenjen, a svi bolidi imaće ugrađen "oreol" iznad kabine kao zaštitu glave vozača. Vozači su rekli da tokom predsezonskih testiranja "oreol" gotovo da nije imao nikakvog uticaja na rezultate.\nAndreas Zajdl novi generalni direktor Meklarena\nOdelo „teško” 128 miliona evra\nBraun se nada boljoj sezoni Meklarena\nCoa · 23 mart, 2018 08:39


Ljajić o mogućnosti izručenja optuženih za ratne zločine - Index.hr\nLjajić o mogućnosti izručenja optuženih za ratne zločine\nODREDBA o mogućnosti transfera optuženih državljana iz jedne u drugu zemlju regije, predviđena nacrtom deklaracije o suradnji pravosuđa u području suđenja za ratne zločine koju će ministri pravosuđa zemalja regije u srijedu razmatrati na Brijunima, neprihvatljiva je za službeni Beograd, izjavio je u ponedjeljak ministar za ljudska i manjinska prava Srbije i Crne Gore Rasim Ljajić.\nDeklaracijom, koju bi trebali potpisati ministri pravosuđa Hrvatske, Bosne i Hercegovine i Srbije i Crne Gore, potpisnice bi se obvezale da će "razmotriti mogućnost da se obave transferi optuženih koji su građani (neke od zemalja potpisnica) i za kojima se traga zbog ratnih zločina u nekoj od drugih zemalja (potpisnica), ako je to pravno moguće".\nKako je agenciji Beta kazao ministar Ljajić, Ustavom Srbije zabranjeno je izručenje državljana Srbije drugim državama.\n"Za nas je ovaj tekst neprihvatljiv", kazao je Ljajić, dodajući da i Hrvatska u svom Ustavu ima sličnu ograničavajuću odredbu, te da će inzistirati da se tekst deklaracije usuglasi, kako bi bio prihvatljiv za sve tri strane.\nTrilateralnu ministarsku konferenciju o međudržavnoj pravosudnoj suradnji u postupcima za ratne zločine u srijedu na Brijunima organizira OESS. Kako je najavljeno, na konferenciji će iz SCG osim ministra Ljajića sudjelovati i ministar pravosuđa Srbije Zoran Stojković i ministar pravosuđa Crne Gore Željko Šturanović.


Sud naredio: Sofijske vlasti dva puta mesečno da peru ulice - Nova ekonomija\nSud naredio: Sofijske vlasti dva puta...\nSud naredio: Sofijske vlasti dva puta mesečno da peru ulice\nOpština Sofija će morati mehanički da pere ulice od javnog značaja dva puta mesečno, piše bugarska agencija Novinite. Naredba dolazi od Gradskog suda u Sofiji zbog slučaja koji se odnosi na smanjenje zagađenosti vazduha u bugarskoj prestonici, a koji je povela lokalna ekološka organizacija Clean Air Group.\nBugarska je zemlja sa najzagađenijim vazduhom u Evropi, ali njeni građani pred lokalnim sudovima teško da mogu da povedu pitanje prava na čist vazduh i odgovornosti lokalnih vlasti za zagađenje i nepoštovanje standarda EU.\n„Drago nam je da se takve privremene mere uopšte donose, jer zapravo postoji zagađenje različitih vrsta tokom leta i zime. Sud radi ono što može, da odredi ove privremene mere, što mislim da je mala pobeda za naš tim", kaže Dimo Gospodinov iz nevladine organizacije Clean Air Group.\nObjavljen poziv za izgradnju zgrade na stanici ...


Građani Srbije najviše traže azil u EU ali ga ne dobijaju\nEvropska komisija ocenila je da su neophodne dalje mere kako bi se očuvao integritet bezviznog režima za zemlje Zapadnog Balkana i odgovorilo na potencijalne zloupotrebe sistema azila Evropske unije. Podaci objavljeni 25. februara ukazuju na stalni rast broja zahteva za azil u EU iz zemalja Zapadnog Balkana a prednjače građani Srbije, koji najviše traže azil ali ga veoma retko i dobijaju. Najveća stopa odobrenih zahteva za azil u 2013. bila je za građane Albanije a najmanja za građane Makedonije. Podaci Komisije ne odnose se na kraj 2014, kada je registrovan ogroman broj nelegalnih prelazaka srpsko-mađarske granice građana Kosova. Evropa je već počela da ih vraća kući.\nU petom izveštaju o funkcionisanju bezviznog režima sa Srbijom, Crnom Gorom, Makedonijom, Bosnom i Hercegovinom (BiH) i Albanijom Komisija je istakla da ostaje opredeljena za sistem putovanja bez viza za građane zapadnobalkanskih zemalja.\n"Koristi od vizne liberalizacije veoma su vidljive kada je reč o jačanju kontakta među ljudima i poslovnim prilikama. Međutim, zloupotreba bezviznog režima u vidu traženja azila u EU mora da se reši sistematski i pravilnom rasporedelom sredstava", rekao je evropski komesar za migracije Dimitris Avramopulos. Avramopulos je dodao da izveštaj sadrži niz preporuka za rešenje problema ilegalnih migracija i zatražio punu podršku i angažman svih zemalja učesnica. Preporuke su date i zemljama Zapadnog Balkana i evropskim zemljama u kojima se podnosi najviše zahteva za azil.\nU izveštaju se navodi da je broj zahteva za azil u EU i zemljama šengena građana pet zemalja Zapadnog Balkana u stalnom porastu i da je 2013. dostignut rekord od 53.705 zahteva. Podaci pokazuju i da je za devet meseci 2014. broj zahteva bio za 40% veći nego u isto vreme 2013. godine. Istovremeno stopa odobravanja azila nastavlja da pada, što ukazuje da je ogromna većina zahteva za azil neosnovana. Za građane Srbije je stopa davanja azila u 2013. bila 2,7%, za građane Crne Gore 3,7% a Makedonije 1% dok je za građane Albanije i BiH bila nešto viša - 8,1% odnosno 5,9%.\nGrađani Srbije predstavljaju najveću grupu među tražiocima azila iz pet zemalja Zapadnog Balkana jer u ukupnom broju zahteva za azil u zemljama EU i šengena učestvuju sa 42%. Slede građani Makedonije i Albanije sa po 21%, BiH sa 14% i Crne Gore sa 2% ukupnog broja zahteva za azil. Najviše zahteva za azil građani sa Zapadnog Balkana daju u Nemačkoj, navela je Evropska komisija u izveštaju.\nKomisija je istakla da svaka zemlja Zapadnog Balkana sa bezviznim režimom mora da pokaže trend smanjenja broja neosnovanih zahteva za azil u članicama EU. U cilju rešenja problema nelegalnih migracija Komisija predlaže zemljama Zapadnog Balkana sa bezviznim režimom da povećaju ciljanu pomoć manjinskoj populaciji, posebno Romima, i da unaprede saradnju i razmenu informacija o upravljanju granicom, migracijama, azilu i readmisiji sa članicama EU, Evropskom komisijom, Fonteksom, Europolom i Agencijom EU za sistem azila (EASO).\nTakođe se preporučuje da se istraže umešani u ilegalne migracije i kazne oni koji su omogućili zloupotrebu bezviznog režima, ojača granična kontrola uz poštovanje osnovnih prava građana, kao i da se pojačaju kampanje čiji je cilj da se građanima objasne prava i obaveze režima putovanja bez viza.\nKomisija je i zemljama EU i šengenskog sistema koje najviše pogađa neosnovano traženje azila građana za Zapadnog Balkana preporučila da preduzmu mere da zaustave nelegalne migracije. Među tim merama je i preoblikovanje procedura za zahteve azil iz pet zemalja Zapadnog Balkana npr. uspostavljanjem ubrzane procedure koja omogućava brzu obradu zahteva u doba kada ih je najviše ili za građane određene zemlje.\nPredlaže se i obazrivije i selektivnije korišćenje novčanih beneficija kako bi se umanjio finansijski podstrek za tražioce azila.\nTakođe se evropskim zemljama savetuje da vode informativne kampanje u saradnji sa lokalnim nevladinim organizacijama i lokalnim samoupravama, kao i da se unapredi operativna saradnja i razmena informacija, uključujući preko oficira za vezu, sa vlastima zemalja sa Zapadnog Balkana.\nSrbija, Makedonija i Crna Gora priključile su se bezviznom režimu EU u decembru 2009. a BiH i Albanija u novembru 2010.


U Minhenu, tražimo investitore: Da Staro jezero dobije spa&wellness centar, Kikindi potrebni hotel i tržni centar · gradski.online\nU Minhenu, tražimo investitore: Da Staro jezero dobije spa&wellness centar, Kikindi potrebni hotel i tržni centar\nMINHEN- Grad Kikinda u Minhenu, na najvećem evropskom investicionom sajmu “Expo Real” nudi moguća ulaganja u dve industrijske zone, ukupne površine 27 hektara.\nU naredna tri dana, Kikinđani će sa 1.159 izlagača iz 25 zemalja sveta, potražiti poslovne ljude, kompanije ili investicione fondove koji su voljni da kapital ulože u izgradnju spa&wellness kompleksa na Starom jezeru, ali i hotela.\nLokalna samouprava traži i investitore spremne da naprave manji tržni centar ili maloprodaju park u našem gradu.\nOsim Nemačke, na najvećem evropskom investicionom sajmu, “Expo Real”, prisutni su potencijalni investitori iz Austrije, Španije, Francuske, Rusije, SAD, Velike Britanije, Izraela, Finske, Italije i drugih zemalja.\nPotencijalne kikindske investicije deo su jedinstvene investicione ponude Razvojne agencije Vojvodine gde će Kikinda predstavlja zajedno sa gradovima Subotica, Novi Sad, Zrenjanin, Sombor, Pančevo, Vršac, Sremska Mitrovica. Tu su još Bečej i Pećine.\n“Expo Real” je najveći sajam nekretnina i ekonomskih investicija u Evropi, koji pruža detaljan uvid u investicione ponude na evropskom tržištu.\nIzlagači i posetioci su projektni menadžeri, investitori i finansijeri, investicioni konsultanti, agenti, planeri… svi oni koji su uključeni u donošenje odluka za nove investicije i poslovne investicije.\nDobro poslovno okruženje, gradska uprava na usluzi investitorima, stručna radna snaga, duga industrijska tradicija, poslovna i tržišna orijentacija ka Zapadnoj Evropi, samo 10 kilometara od EU, slobodna carinska zona, grad dobar izbor za porodični život i decu, u blizini velikih centara.\n“Sve je to Kikinda”- moto je naše ponude i sadržina promotivnog materijala koji su napravljeni za ovu priliku. Nastup vojvođanskih gradova i opština realizovan je u okviru Sporazuma o zajedničkom nastupu na Međunarodnim sajmovima, potpisan od strane Pokrajinske vlade, gradova i opština, kao i Privredne komore Vojvodine i Razvojne agencije Vojvodine.\nPrethodnoDo zvaničnog početka grejne sezone: “Toplana” greje ujutru i uveče, problemi se otklanjaju u hodu\nSledećeDržavno prvenstvo u znaku streličara “Kentaura”: Zlato Anji, Kristijani i Tiboru\nBANATSKO VELIKO SELO- Velikom zlatnom medaljom na prestižnom takmičenju "Spirits Selection 2022" ocenjena je "Hubert viljakmovka". To znači da na globalnom tržištu prirodnih rakija i…


Veliki broj medicinara u Evropi i SAD skeptičan prema vakcini protiv korone | EurActiv Serbia\nVeliki broj medicinara u Evropi i SAD skeptičan prema vakcini protiv korone\nRezultati istraživanja objavljeni sredinom decembra izazvali su iznenađenje u Nemačkoj, pošto su pokazali da polovina medicinskih sestara i četvrtina lekara ispitanika ne želi da se vakciniše, prenosi Fajnenšel tajms.\nU Francuskoj je 76% osoblja domova za stare reklo da ne želi da se vakciniše, u jednom austrijskom regionu polovina zaposlenih u domovima za stare ne želi vakcinu a u Italiji je Federacija udruženja medicinskih profesionalaca saopštila da oko 100 doktora širom zemlje neće da primi vakcinu.\nU SAD, prema istraživanju jednog nezavisnog instituta, 29% zdravstvenih radnika verovatno ili sigurno neće da se vakciniše, što je nešto više nego u ukupnoj populaciji - 27%.\nGuverner Ohaja Majk Devajn rekao je da je oko 60% zaposlenih u domovima za stare odbilo da se vakciniše.\nNemački ministar zdravlja Jens Špan rekao je da je u nekim domovima za stare vakcinu primilo 20 a u nekim čak 80% medicinara. Podaci pokazuju, kako je rekao, i da je procenat medicinara koji primaju "običnu" vakcinu protiv gripa "nažalost, daleko, daleko ispod proseka".\n"Promovisanje vakcinacije među zdravstvenim radnicima je veoma značajno. Radimo u okruženju punom ranjivih ljudi, naša je odgovornost da ih pridobijemo", rekao je za Fajnenšel tajms Uve Jansens, autor nemačkog istraživanja objavljenog u decembru.\n"Ako ljudi vide da zdravstveni radnici nisu uvereni, kako će to uticati na društvo?", zapitao se Jansens.\nJansens, generalni sekretar Nemačkog društva za intezivnu negu i urgentnu medicinu, odlučio je da uradi istraživanje kada je čuo nekoliko medicinskih sestara da izražavaju sumnje u novu mRNA tehnologiju koja se koristi kod dve vakcine odobrene u EU - kompanija Fajzer/Biontek i Moderna.\nSkepsa prema vakcinama već je delovala na zdravstvo u nekim delovima Nemačke - premijer pokrajine Turingije Bodo Ramelov naveo je primer klinike koja je prestala da prima obolele od kovid-19 ne zato što nema dovoljno bolesničkih kreveta, nego zato što joj je 100 zaposlenih obolelo ili je u karantinu.\n"Želimo da budemo sigurni da ti ljudi koji rade tako blizu virusa imaju najbolju zaštitu", rekao je Ramelov za TV MDR dodajući da apeluje na sve da prime vakcinu.\nPremijer nemačke pokrajine Bavarske Markus Zeder (Söder) rekao je da je potrebna kampanja "da se dobije podrška, ne samo za više vakcina, već i za spremnost da se vakcina primi".\nU prilog tome govore i nova istraživanja - u proleće 2020. je 79% Nemaca reklo da želi da se vakciniše a u septembru je takvih bilo 56%.\nDecembarsko istraživanje pokazalo je pak da je 32% Nemaca spremno da se odmah vakciniše a 33% je želelo da prvo vidi kako je prošla prva runda imunizacije.\nU Francuskoj, prema prošlonedeljnom istraživanju, samo 40% Francuza planira da se vakciniše prema 54% u oktobru i 59% u avgustu, prenosi ft.com.\nIako je oprezan, Jansens veruje da će se situacija među medicinskim radnicima preokrenuti posle prve runde vakcinacije i kaže da je skepsa prema vakcinaciji važan signal da ljudima treba više informacija.


Coworking & Coliving Conference Southeast Europe\nLokacija: Beograd, Mokrin\nAdresa događaja: Kombank Dvorana (Dečanska 14) i Mokrin House (Svetog Save 25)\nDatum: 9. to 11. oktobra\nNakon mnogih evropskih gradova i Beograd je posle čitave jedne decenije konačno dospeo na listu domaćina dugoočekivane konferencije posvećene savremenom svetskom trendu 'coworking & coliving' koncepta poslovanja.\nPomenuta konferencija će prva dva dana biti održana u Kombank dvorani, a trećeg dana gosti iz inostranstva i Srbije program nastavljaju u prostoru „Mokrin House“ koji je uz Coworking asocijaciju Srbije suorganizator ovog događaja. Aktuelne teme poput samozapošljavanja, frilensinga, rada na daljinu, digitalnih nomada, inovacija i startapova biće vodeće u brojnim panel diskusijama i radionicama.\nIdeja je da konferencija svake godine bude održana u nekoj od zemalja Jugoistočne Evrope i da se na taj način podstiče svest o važnosti preduzetništva i samozapošljavanja. Tom prilikom iz organizacije su istakli sledeće:\nCilj nam je da globalno širimo coworking & coliving koncept poslovanja i umrežavanje sa svetskom zajednicom, ali i da jačamo srpsku coworking zajednicu, razmenu ideja i dobrih primera prakse iz celog sveta i da na taj način promovišemo Srbiju kao glavni hab kreativne industrije Jugoistočne Evrope.\nViše informacija o ovom događaju dostupno je na zvaničnom sajtu.


Putin o prodaji S-400 Turskoj: I šta je problem? - Sputnjik Srbija\n08:09 26.05.2018 Preuzmite kraći link\n„Turska, iako je članica NATO-a, donela je odluku da kupi sisteme S-400, koji su najnapredniji i, reći ću bez preterivanja, najbolji u toj klasi u svetu. I šta je problem? Jel to zločin?“, prenosi reči Putina turska agencija „Anadolija“, čiji je glavni urednik prisustvovao susretu Putina sa šefovima međunarodnih informacionih agencija.\n„Koja država ima pravo da ograničava inicijativu nezavisne zemlje za kupovinu određenih proizvoda sa ciljem očuvanja sopstvene bezbednosti“, upitao je Putin.\nS-400, Vladimir Putin, Rusija, SAD, Turska


Levica Srbije podržala Đilasovu kandidaturu\nPredsedništvo Levice Srbije jednoglasno je odlučilo da podrži kandidaturu Dragana Đilasa za gradonačelnika Beograda\nLider tog pokreta Borko Stefanović izjavio je da Dragan Đilas okuplja "istinski opozicione partije i pokrete u Srbiji".\nStefanović je novinarima u Beogradu kazao da je Levicu Srbije i Dragana Đilasa spojila ekonomska i socijalna politika, kao i rezultati ostvareni dok je Đilas bio gradonačelnik glavnog grada Srbije.\n"Bićemo na toj listi ponosni baštinici i zaštitnici odgovorne socijalno ekonomske politike koja će dati rezultate - jednakost, solidarnost i pravdu koja će staviti čoveka u centar političkog delovanjaza rzaliku od ove nesposobne vlasti", kazao je Stefanović posle sastanka Predsedništva Levice Srbije sa Đilasom.\nOn je dodao da će Levica Srbije u kampanji dati maksimalan doprinos, jer je Đilas i taj pokret imaju zajedničku viziju razvoja Beograda koja može da se primeni u celoj Srbiji.\nBivši gradonačelnik Beograda Dragan Đilas rekao je da je i očekivao podršku Levice Srbije, jer ona baštini iste socijalno ekonomske mere koje je i on pominjao.\n"Svako ko kaže da bi te mere dovele do bankrotstva ne govori istinu, naprotiv one bi razvile Beograd", rekao je Đilas i dodao da se protivio prodaji PKB i davanju beogradskog aerodroma "Nikola Tesla" u koncesiju.\nDodajući da su takve mere lako ostvarive kada bi se smanjili nepotrebni troškovi, kao što je doček Nove godine od 100 miliona dinara, Đilas je podsetio da je za doček Nove godine u vreme njegove vladavine iz gradske kase izdvojeno sedam miliona dinara.\nIz Narodne stranke Vuka Jeremića saopšteno je da će nastaviti razgovore "sa svim pravim opozicionim akterima oko programa za Beograd, pa tako i sa Draganom Đilasom", kao i da se zalažu za jedinstvenu listu opozicije na beogradskim izborima. Osim toga, oni su sredinom decembra naveli da će odluka o tome da li će podržati Đilasovu kandidaturu biti doneta "u narednih sedam dana".